Δημοσίευση: 01 Φεβρουαρίου 2019 18:50\nΗ μονάδα βραχείας νοσηλείας που εγκαινιάστηκε στο νοσοκομείο «Ερυθρός Σταυρός», δυναμικότητας 10 κλινών, θα νοσηλεύονται ασθενείς που δεν χρειάζονται διανυκτέρευση στο νοσοκομείο.\nΤου Πέτρου Κατσάκου Ήταν Τετάρτη πρωί όταν η διοίκηση του Κοργιαλένειου Μπενάκειου Νοσοκομείου γνωστότερου ως Ερυθρού Σταυρού ή “Νοσοκομείου των φτωχών”, είχε προγραμματίσει την επίσημη παρουσίαση...\nΌλα αυτά σε ένα νοσοκομείο που, ενώ στο πολύ πρόσφατο παρελθόν έπεσε θύμα πολιτικών επιλογών εγκατάλειψης και συστηματικής υποβάθμισης, τα τελευταία χρόνια αποδεικνύει πως μπορεί να λειτουργήσει υπέρ του κοινωνικού συνόλου με συνολική ετήσια δαπάνη λειτουργίας τα 28 εκατομμύρια ευρώ, τα 3,5 εκ των οποίων να αφορούν την κάλυψη ανασφάλιστων και απόρων, όταν οι προηγούμενες διοικήσεις δαπανούσαν ετησίως περισσότερα από 32 εκατ. ευρώ χωρίς να κάνουν τίποτα.\nΚαι ενώ όλα αυτά θα παρουσιάζονταν επισήμως την Τετάρτη το μεσημέρι ενώπιον του προσωπικού, του αναπληρωτή υπουργού Υγείας και εκπροσώπων του Τύπου, το βράδυ της ίδιας ημέρας η κοινή γνώμη δεν μαθαίνει τίποτε από όλα αυτά, αλλά αντιθέτως βομβαρδίζεται με βαρύγδουπους τηλεοπτικούς και ιντερνετικούς τίτλους όπως “έξαλλος Πολάκης”, “μαινόμενος Πολάκης”, “βάρβαρος Πολάκης”, “αιμοσταγής Πολάκης”, χωρίς να χαραμίζεται ούτε λέξη για εκείνο το δύσμοιρο νοσοκομείο και το έργο που προσφέρουν νυχθημερόν στους πολίτες γιατροί, νοσηλευτικό και διοικητικό προσωπικό.\nΘυσία οι κόποι, οι προσπάθειες, η εξοικονόμηση πολύτιμων πόρων, η πάταξη της σπατάλης και των προμηθειών στον βωμό της “θεαματικότητας” που προσφέρουν οι κόντρες κάποιων δημοσιογράφων με τον Παύλο Πολάκη, που του την είχαν στήσει έξω από τον Ερυθρό ζητώντας απαντήσεις σε θέματα που το υπουργείο είχε ήδη απαντήσει με αναλυτικά δελτία Τύπου.\nΧωρίς την παραμικρή διάθεση υπεράσπισης του αναπληρωτή υπουργού, είναι τουλάχιστον άδικο για όλους αυτούς που τα τελευταία χρόνια μοχθούν ώστε να μην πάει ούτε ένα ευρώ χαμένο και ένα νοσοκομείο, όπως ο Ερυθρός να ξανασταθεί στα πόδια του προς όφελος των πολιτών και της κοινωνίας.\nΕίναι ντροπή να αποκρύπτονται από τους πολίτες πληροφορίες και ειδήσεις που αφορούν τη Δημόσια Υγεία προκειμένου κάποιοι να καυγαδίζουν on camera με έναν πολιτικό τον οποίο μερίδα των ΜΜΕ έχει στοχοποιήσει όχι για το έργο του στο υπουργείο, αλλά για όσα ενοχλητικά για κάποιους συνήθως λέει υπενθυμίζοντας το αμαρτωλό τους παρελθόν.


Στους λέβητες στερεών καυσίμων ΒΕ.ΚΑ.Ν μπορεί να χρησιμοποηθεί ως καύσιμη ύλη ξύλο, ξυλοκάρβουνο, μπριγκέτα, όλοι οι τύποι πέλλετ και όλοι οι τύποι βιομάζας. Για την καλύτερη απόδοση του λέβητα απαιτείται καύσιμο με υγρασία χαμηλότερη του 15%.\nΟι λέβητες στερεών καυσίμων ΒΕ.ΚΑ.Ν. μπορούν να χρησιμοποιηθούν για εγκαταστάσεις κεντρικής θέρμανσης κατοικιών , κτιρίων, βιομηχανοστασίων, θερμοκηπίων, σχολείων, εστιατορίων κ.λ.π.\nΌλοι οι λέβητες μας έχουν τοποθετημένες μια βαλβίδα πιέσεως ασφαλείας των 2bar και μια θερμική βαλβίδα ασφαλείας έτσι ώστε να σας εξασφαλίσουμε τη μέγιστη ασφάλεια για να μπορεί να χρησιμοποιηθεί τόσο σε ανοικτό (προτείνεται) όσο και σε κλειστό σύστημα.\nΕπιπλέον στους λέβητες πολλαπλών καυσίμων υπάρχουν ενσωματω μένες ασφάλειες στον ηλεκτρονικό\nπίνακα όπως και έλεγχος προς αποφυγήν υπερθέρμανσης κοχλία, αυξημένης\nηλεκτρικής τάσης στο μοτέρ τροφοδοσίας, υπερθέρμανσης του λέβητα, έλεγχος φλόγας\nκαι ρίψης καυσίμου.\n· Ανθεκτική κατασκευή\n· Μεγάλη πόρτα θαλάμου καύσης\n· Μεγάλη θερμαινόμενη επιφάνεια\n· Εύκολη συντήρηση και καθαρισμός\n· Ασφαλής και απλή χρήση\nΜε το σύστημα ελέγχου καυσαερίων και τον διαμοιρασμό αέρα, κλιμακωτά στην εστίακαύσης, πετυχαίνουμε χαμηλότερη\nκατανάλωση καυσίμου και μείωση υπολειμμάτων μονοξειδίου του άνθρακα, κάνοντας την καύσηκαλύτερη, αποδοτικότερη και πιο οικονομική.\nΕπιπλέον οι λέβητες ΒΕ.Κ.ΑΝ. έχουν ανθεκτική κατασκευή, μεγάλες θυρίδες καθαρισμού καιθαλάμου καύσης, απλή,\nεύκολη συντήρηση και καθαρισμό και παρέχουν μέγιστη ασφάλειαστην χρήση τους.\nΑυτόματος καθαρισμός χώρου καυστήρα\nΔυνατότητα αυτόματης εναλλαγής καυσίμου (από ξύλο σε πέλλετ)\nΈλεγχος και ρύθμιση καυσαερίων στη καπνοδόχο


Οι προπτυχιακοί φοιτητές του τμήματος Επιστήμης και Τεχνολογίας Περιβάλλοντος (ΕΤΕΠ) του Τεχνολογικού Πανεπιστήμιου Κύπρου, Νικολέττα Τσιάρτα και Ιωσήφ Μποράη επιλέχθηκαν από την Αμερικανική Ένωση Χημικών (ACS) να λάβουν ένα από τα βραβεία που δίνονται σε προπτυχιακούς φοιτητές, για τις χρονιές 2015 και 2016 αντίστοιχα. Ξεκινώντας από το 2007, η Επιτροπή Περιβαλλοντικής Χημείας της ACS βραβεύει κάθε χρόνο περίπου 25 προπτυχιακούς φοιτητές, οι οποίοι με τις ερευνητικές τους δραστηριότητες έχουν συνεισφέρει στον Τομέα της Περιβαλλοντικής Χημείας. Είναι σημαντικό να σημειωθεί ότι το 2015, η Επιτροπή αποφάσισε να δεχθεί υποψηφιότητες φοιτητών που συνεργάζονται με διεθνή μέλη του οργανισμού και δεδομένου ότι ο ανταγωνισμός ήταν παγκοσμίως, η Κύπρος εκπροσωπήθηκε με επιτυχία από φοιτητές του Τμήματος ΕΤΕΠ.


Εκτακτη σύσκεψη στο Μαξίμου για τα επεισόδια στην Παιανία\nΚυριακή, 25 Αυγούστου 2019 07:45:24 ΠΜ\nΑρχική›Ειδήσεις›Πολιτική›Εκτακτη σύσκεψη στο Μαξίμου για τα επεισόδια στην Παιανία\n15:02 - 30 Μαρ 2007 | Πολιτική\nEκτακτη σύσκεψη συγκάλεσε στις 12 το μεσημέρι ο πρωθυπουργός Κώστας Καραμανλής, μετά τα επεισόδια στην Παιανία, μεταξύ οργανωμένων οπαδών του Ολυμπιακού και του Παναθηναϊκού, που στοίχισαν τη ζωή σε έναν 25χρονο.\nΣτη σύσκεψη λαμβάνουν μέρος οι υπουργοί Δημόσιας Τάξης, Βύρωνας Πολύδωρας, Δικαιοσύνης Αναστάσης Παπαληγούρας και ο υφυπουργός Αθλητισμού Γιώργος Ορφανός.\nΣτον εισαγγελέα 13 άτομα\nΔεκατρία άτομα οδηγούνται στον εισαγγελέα σήμερα σε σχέση με τα επεισόδια. Οι δεκατρείς είναι μεταξύ των 18 προσαχθέντων και κρατήθηκαν γιατί σύμφωνα με την Αστυνομία, προέκυψαν εις βάρος τους στοιχεία για συμμετοχή στα αιματηρά επεισόδια.\nΕν τω μεταξύ αναμένεται σήμερα να γίνει η νεκροτομή του 25χρονου, η οποία θα δείξει και τα ακριβή αίτια θανάτου. Ωστόσο, όπως έγινε γνωστό από το νοσοκομείο, φέρει βαριές κρανιοεγκεφαλικές κακώσεις και τραύματα από μαχαίρι.\nΣε ό,τι αφορά το δράστη του εγκλήματος, γίνεται έρευνα από το Τμήμα Δίωξης Εγκλημάτων Κατά Ζωής της Ασφάλειας Αττικής, αλλά μέχρι στιγμής δεν υπάρχουν σαφείς μαρτυρίες.


Ντιμπέιτ: Ανοιχτό το ενδεχόμενο αμφισβήτησης του αποτελέσματος των εκλογών από Τραμπ | Η ΚΑΘΗΜΕΡΙΝΗ\n20 Οκτωβρίου, 2016 20.10.2016 • 06:54\nΑνοιχτό το ενδεχόμενο να μην αποδεχτεί το αποτέλεσμα των εκλογών της 8ης Νοεμβρίου, στην περίπτωση που ηττηθεί, άφησε ο υποψήφιος των Ρεπουμπλικανών, Ντόναλντ Τραμπ στη διάρκεια της τρίτης τηλεμαχίας με την Χίλαρι Κλίντον.\nΟταν ρωτήθηκε από τον συντονιστή Κρις Γουάλας εάν αυτό σημαίνει ότι δεν θα συμβάλει σε μια ομαλή μετάβαση στην εξουσία, ο Ντόναλντ Τραμπ απάντησε: «Αυτό που εννοώ είναι ότι θα σας πω όταν έρθει η ώρα. Θα σας κρατήσω μέχρι τότε σε αγωνία».\nΗ Χίλαρι Κλίντον χαρακτήρισε το σχόλιο του Τραμπ ως «τρομακτικό» και πρόσθεσε ότι «δεν είναι αυτός ο τρόπος που λειτουργεί η δημοκρατία μας». «Στη διάρκεια των τελευταίων 240 ετών είχαμε ελεύθερες και δίκαιες εκλογές. Εχουμε αποδεχτεί τα αποτελέσματα εκλογών ακόμη κι αν δεν μας ικανοποιούσαν κι αυτό θα πρέπει να κάνει οποιοσδήποτε συμμετέχει στη διαδικασία», είπε χαρακτηριστικά η υποψήφια των Δημοκρατικών.\nΑπό την τελευταία τηλεμαχία δεν έλειψαν και οι προσβλητικοί χαρακτηρισμοί του Τραμπ προς την αντίπαλό του λέγοντας πως πρόκειται για μια «κακιά γυναίκα». Ο Τραμπ κατηγόρησε τους ανθρώπους πίσω από την προεκλογική της εκστρατεία ως «ενορχηστρωτές» των «καταγγελιών από γυναίκες που υποτίθεται πως έχουν δεχτεί σεξουαλική παρενόχληση». Εξάλλου, χαρακτήρισε το Ίδρυμα Κλίντον ως μια «εγκληματική επιχείρηση» και όπως είπε, «αυτός είναι και ο λόγος που δεν θα έπρεπε να είχε γίνει δεκτή η υποψηφιότητα Κλίντον».\nΑπό την πλευρά της η Κλίντον κατηγόρησε τον Τραμπ ότι είναι υποκινητής βίαιων περιστατικών, έχει υποτιμήσει τις γυναίκες και αποτελεί κίνδυνο για τη χώρα.\nΕξάλλου, η υποψήφια των Δημοκρατικών υπερασπίστηκε τις οικονομικές προτάσεις της, οι οποίες όπως είπε, δεν αυξάνουν το αμερικανικό έλλειμμα. Παράλληλα, τόνισε ότι η ανάπτυξη στην οικονομία των ΗΠΑ, θα έρθει από την οικονομική αναβάθμιση της μεσαίας τάξης.\nΣτο θέμα του προσφυγικού τόνισε ότι δεν θα επιτρέψει την εγκατάσταση προσφύγων στις ΗΠΑ, χωρίς αυτοί να έχουν ελεγχθεί υγειονομικά.\nΚληθείσα να σχολιάσει την κατάσταση στη Συρία η Κλίντον υποστήριξε ότι η επιβολή μιας ζώνης απαγόρευσης πτήσεων στον εναέριο χώρο της θα μπορούσε να σώσει ζωές και να επιταχύνει τον τερματισμό της πολεμικής διαμάχης. Είπε επίσης πως η επιβολή μιας ζώνης απαγόρευσης πτήσεων θα απαιτήσει χρόνο, αλλά και συζητήσεις με τη Ρωσία, αλλά και τη Συρία.\nΗ υποψήφια των Δημοκρατικών πρόσθεσε ότι ο Τραμπ «βλέπει πάντοτε μια συνωμοσία» και αναφέρθηκε στον πρωταγωνιστικό ρόλο τις Ρωσίας στις υποκλοπές ηλεκτρονικών μηνυμάτων στις ΗΠΑ, σε μια προσπάθεια να επηρεαστεί το αποτέλεσμα των προεδρικών εκλογών της 8ης Νοεμβρίου, όπως μετέδωσε το BBC.\nΑπό την πλευρά του ο Ντόναλντ Τραμπ δήλωσε ότι θα κάνει περισσότερα για τους Αφροαμερικανούς απ' ότι η Χίλαρι Κλίντον σε 10 ανθρώπινες ζωές και τόνισε ότι η Κλίντον συγκεντρώνει χρήματα από τους ανθρώπους που θέλει να έχει υπό τον έλεγχό της.\nΣε άλλο σημείο της τηλεμαχίας ο Ντόναλντ Τραμπ είπε ότι αυτό που συμβαίνει στο Χαλέπι, είναι σε μεγάλο βαθμό λάθος της Κλίντον και χαρακτήρισε ως καταστροφική την κατάσταση στην πόλη.\nO Ντόναλντ Τραμπ υποστήριξε ότι οι πρόσφυγες σε αρκετές περιπτώσεις συνδέονται με το Ισλαμικό Κράτος, ενώ τόνισε ότι στην περίπτωση που ο Άσαντ παραιτηθεί, τότε οι συνέπειες θα είναι μεγαλύτερες. Παράλληλα, είπε ότι οι ΗΠΑ υποστηρίζουν τους αντάρτες στη Συρία, αλλά δεν γνωρίζουν ποιοι είναι αυτοί.\nΟ υποψήφιος των Ρεπουμπλικάνων δήλωσε πως οι ΗΠΑ έκαναν δυνατό το Ιράν και χαρακτήρισε τον πρόεδρο της Συρίας, Άσαντ ως πιο σκληρό και έξυπνο από την Κλίντον και τον Ομπάμα.\nΣύμφωνα πάντως με τη δημοσκόπηση του αμερικανικού τηλεοπτικού δικτύου CNN η Χίλαρι Κλίντον ήταν αυτή που κέρδισε τις εντυπώσεις στην τρίτη τηλεμαχία.\nΗ προεδρική υποψήφια των Δημοκρατικών εξασφάλισε το 52% των θετικών εντυπώσεων των τηλεθεατών, έναντι ποσοστού 39% του Ντόναλντ Τραμπ.


26-11-2016, 13:18 #1\nΝα μαι παλι στο forum. Αυτη τη φορα χειροτερα απο καθε αλλη.\nη ζωη μου ειναι ενα συνοθυλευμα απο συνεχομενα λαθη με\nτρομακτικες συνεπειες για ολους γυρω μου.δεν κανω τιποτα\nσωστα και οσο προσπαθω να διορθωσω απλα χειροτερευω τα\nπραγματα.κατεληξα στο συμπερασμα οτι ειμαι τρελη γιατι\nκανεις λογικος ανθρωπος δε θα εκανε αυτα που εχω κανει.\nειναι ομως αργα.ειναι θεμα χρονου να αποκαλυφθω και μονο\nη ξεφτιλα που θα ζησω με κανει να θελω να αυτοκτονησω.πρεπει\nνα τελειωσω αυτο το μαρτυριο της ζωης μου αλλιως θα βλαπτω\nολο και περισοτερο ολους.δε ξερω ομως πως....ουτε για\nαυτο δεν κανω\n26-11-2016, 14:13 #2\nΟ,τι και εαν εχεις κανει απο τη στιγμη που αισθανεσαι ντροπη, ενοχη, τυψεις δειχνει οτι εχεις μετανιωσει. Δε μου μοιαζει με "τρελα" αυτο. Υπαρχει εστω και ενας ανθρωπος που θα μπορουσες να μιλησεις ; οχι για να λαβεις συγχωρεση αλλά για να τα βαλεις σε μια σειρα, σιγα σιγα.\nΤα λαθη δεν εχουν ηλικια για παραδειγμα, καποιες φορες παρα ειμαστε σκληροι στην αυτο κριτικη μας και το συναισθημα επηρεαζει σε πολυ μεγαλο βαθμο την αντιληψη της πραγματικοτητας.\n26-11-2016, 14:35 #3\nΕχω κανει λαθος επιλογες στα προσωπικα μου με αποτελεσμα\nνα ειμαι μονη.στα επαγγελματικα μου οσο κι αν προσπαθω\nκανω λαθη με μεγαλες οικονομικες συνεπειες.φοβαμαι να\nμιλησω στους ανωτερους για τυχων νομικες συνεπειες.παραλληλα\nη υγεια μου απ το κακο στο χειροτερο.μιλησα στους γονεις μου\nκαι τους σκοτωνει που με βλεπουν ετσι.ο ψυχιατρος μου προτεινε\nνοσηλεια αλλα φοβαμαι να λειψω απ τη δουλεια και να σκασουν\n26-11-2016, 14:48 #4\nΣτο νομικο κομματι μηπως ειναι το καλυτερο να παρεις συμβουλη δικηγορου ; Επισης η υγεια σου μηπως ειναι αμεση αιτια για τα λαθη, τα οποια σε στεναχωρουν πολυ αλλά θελεις και να βαλεις στη θεση τους ( σε τιμα αυτο ).\nΕαν αφηνεις το Νου να τα βαζει ολα μαζι, ναι θα απελπιζεσαι.\nΑν θες δες πως θα αντιμετωπισεις το επαγγελματικο και κατοπιν σκεψου το ενδεχομενο της νοσηλειας. Εαν εχεις εμπιστοσυνη στον γιατρο σου και αν νιωθεις πως θα σε βοηθησει να ανακαμψεις.\n26-11-2016, 14:56 #5\nΔε ξερω πραγματικα τι να κανω.οσο το σκεφτομαι τοσο πιο\nβαθεια βυθιζομαι.ρωτησα δικηγορο και μου ειπε οτι δεν μπορουν\nνα μου κανουν τιποτα.αυτο ομως δε σημαινει οτι αποφευγω\nτις ευθυνες θα με διωξουν και θα μεινω και με κακο ονομα που\nθα ξαναδουλεψω μετα????\n26-11-2016, 15:01 #6\nαυτο ομως δε σημαινει οτι αποφευγω\nΑν σου απαντησω πως σχεδον τα πάντα ειναι αβεβαια πλην του παροντος ισως να σκεφτεις πως δεν κατανοω το ποσο υποφερεις.\nΤί εχει μεγαλυτερη σημασια Να ξανα σταθεις χωρις αυτοκτονικη επιθυμια ή το ονομα και η εργασια ;\nΕπισης εαν αποδειξεις οτι δεν ηταν λαθη με προθεση θα σε ανακουφισει ;\n26-11-2016, 15:08 #7\nΤο σημαντικοτερο ειναι οτι μαζι μου καταστρεφεται\nκι αλλος κοσμος.η μονη λυση ειναι να πεθανω.ετσι\nθα τελειωσουν ολα και χωρις να επιβαρυνθουν οι\nδικοι μου αφου τα λεφτα της ασφαλειας ζωης θα καλυψουν\nτην οποια εκρεμοτητα.το ξερω οτι θα στενςχωρηθουν αλλα\nθα το ξεπερασουν με το καιρο.δε ξερω πως να το κανω ομως\nαφου φοβαμαι μην αποτυχω και σε αυτο\n26-11-2016, 15:16 #8\nΕφοσον τα λαθη εχουν γινει και οι οικονομικες συνεπειες θα γινουν, η απουσια σου σε τι θα βοηθησει και με ποιο τροπο ;\nΥποθετω πως δε θα βοηθησει αλλά ως υπερ υπευθυνο ον αισθανεσαι οτι εχεις κανει εγκλημα. Ο δικηγορος απο την αλλη δε βλεπει κατι εγκληματικο.\nΣυναισθηματικα υποφερεις και θες να σταματησει.\nΕαν στο παρελθον σου ειχες ξανα αισθανθει την ιδια ενταση και αναγκη για λυτρωση και το ξεπερασες, ανακαλεσε τι σε κρατησε στο να μην αφαιρεσεις τη ζωη σου.\n26-11-2016, 15:24 #9\nΟ δικηγορος βλεπει τη νομικη πλευρα οχι την ουσιαστικη.\nΔεν εχω ξαναβρεθει ποτε στη θεση που ειμαι τωρα οχι τοσο\nασχημα.με την ασφαλεια ζωης λυνωνται ολα\n26-11-2016, 15:26 #10\nΘελεις να θυσιαστεις για να επελθει ηθικη ισοροπια ;\n26-11-2016, 15:34 #11\nΔεν υπαρχει αλλη λυση.φταιω και καπως πρεπει να διορθωσω\nαυτο που εχω κανει και δεν υπαρχει αλλος τροπος.απλα\nο αδερφος μου ειχε κανει μια αποτυχημενη αποπειρα αυτοκτονιας\nκαι εγω θελω να βρω τον τροπο να πεθανω σιγουρα\n26-11-2016, 15:40 #12\nΠιστευεις πως καποιος απο το φορουμ θα σου προτεινει εναν τροπο με αποτελεσμα ;\n26-11-2016, 15:42 #13\nΔε ξερω...ισως.δεν ξερω πια τι κανω η τι να κανω.ισως απλα θελω\nνα μοιραστω τη σκεψη μου.ισως παλι να λειτουργει η τρελα.\n26-11-2016, 15:53 #14\nΕαν επιτρεπεται, ο ψυχιατρος σου σε ποια αγωγη σε εχει ;\n26-11-2016, 15:56 #15\nSeroquel Azapin Anafranil\nBy θεανω in forum Σωματόμορφες Διαταραχές (Υποχονδρίαση, Αρρωστοφοβία κτλ)\nLast Post: 08-12-2015, 13:55\nLast Post: 24-05-2015, 18:54\nLast Post: 18-12-2014, 15:13\nLast Post: 02-04-2014, 21:23\nLast Post: 26-02-2011, 13:29


INFOKEFALONIA: Γ. ΚΑΛΟΥΔΗΣ: TΟΠΙΚΑ ΔΗΜΟΨΗΦΙΣΜΑΤΑ ΓΙΑ ΤΟΥΣ ΔΗΜΟΥΣ ΣΤΑ ΕΠΤΑΝΗΣΑ-ΔΕΝ ΕΙΝΑΙ ΔΥΝΑΤΟΝ ΝΑ ΠΕΡΙΦΡΟΝΟΥΝ ΣΥΝΕΧΩΣ ΤΟΥΣ ΠΟΛΙΤΕΣ\nΓ. ΚΑΛΟΥΔΗΣ: TΟΠΙΚΑ ΔΗΜΟΨΗΦΙΣΜΑΤΑ ΓΙΑ ΤΟΥΣ ΔΗΜΟΥΣ ΣΤΑ ΕΠΤΑΝΗΣΑ-ΔΕΝ ΕΙΝΑΙ ΔΥΝΑΤΟΝ ΝΑ ΠΕΡΙΦΡΟΝΟΥΝ ΣΥΝΕΧΩΣ ΤΟΥΣ ΠΟΛΙΤΕΣ\nΤΟΠΙΚΑ ΔΗΜΟΨΗΦΙΣΜΑΤΑ ΓΙΑ ΤΟΥΣ ΔΗΜΟΥΣ ΣΤΑ ΝΗΣΙΑ ΜΑΣ\nΗ ΑΡΧΗΓΟΚΡΑΤΙΑ ΜΕ ΤΗΝ ΒΟΥΛΕΥΤΟΚΡΑΤΙΑ ΔΕΝ ΑΦΗΝΟΥΝ ΙΧΝΟΣ ΕΛΕΥΘΕΡΙΑΣ ΠΟΛΙΤΩΝ ΟΥΤΕ ΓΙΑ ΠΟΣΟΥΣ ΔΗΜΟΥΣ ΘΕΛΟΥΜΕ\nΣτις 10-1-2010, όταν η κυβέρνηση Γιωργάκη Παπανδρέου είχε διαρεύσει τη βούλησή της να κάνει κάθε νησί των Επτανήσων μόνον ένα Δήμο, είχα κάνει μία δημόσια γραπτή δήλωση στην οποία επεσήμανα τους κινδύνους, καλούσα τους βουλευτές να πάρουν ΚΑΘΑΡΉ θέση, υπογράμιζα ότι πρόκειται για ένα ολοκληρωτικό δόγμα που σκοπό είχε όχι καλό αλλά να ελέγξει......\nασφυκτικά τις τοπικές κοινωνίες από τους μηχανισμούς της Αθήνας, αφού όσο πιο μεγάλοι είναι οι Δήμοι τόσο μεγαλύτερη η δύναμη των κομμάτων, του κομματικού κράτους, και αντίστοιχα μικρότερη η δύναμη των πολιτών. Θεωρούσα και θεωρώ ότι το νησί της Κέρκυρας δεν μπορούσε να είναι λιγότερο από 5 Δήμους: (Θέση που επανέλαβα και προ 4 μηνών) 1) Η πόλη. Η πόλη είναι ένα δομημένο αστικό κέντρο και μάλιστα με την ειδική πρόνοια και φροντίδα που χρειάζεται η παλαιότερη πόλη του ΝΕΟΕΛΛΗΝΙΚΟΎ ΚΡΆΤΟΥΣ .\nΑναρτήθηκε από Sosial Media kornet στις 1/14/2014 03:23:00 μ.μ.\nΕτικέτες ΑΥΤΟΔΙΟΙΚΗΣΗ, ΕΠΤΑΝΗΣΙΑΚΗ ΑΝΑΓΕΝΝΗΣΗ, ΚΑΛΟΥΔΗΣ


ΔΙΚΤΥΟΥΡΓΟΣ ΜΑΚΕΔΩΝ Μεσόγειος - Οι Έλληνες, οι Γάλλοι, οι Ισραηλινοί και οι Τούρκοι\nΑρχική σελίδαεξωτερική πολιτικήΜεσόγειος - Οι Έλληνες, οι Γάλλοι, οι Ισραηλινοί και οι Τούρκοι\nΜεσόγειος - Οι Έλληνες, οι Γάλλοι, οι Ισραηλινοί και οι Τούρκοι\nΗ υπόλοιπη Ευρώπη μπορεί να αποκαλεί την Ελλάδα μεσογειακή χώρα, όμως εμείς οι Ελληνες ποτέ δεν είχαμε το βλέμμα μας στραμμένο σ’ αυτήν. Δεν υπάρχει στον φαντασιακό ορίζοντά μας.\nΒλέπουμε τα πελάγη μας, τις πέντε θάλασσες της Μεγάλης Ιδέας, βλέπουμε τον Εύξεινο, τη Μικρά Ασία, όμως τη Μεσόγειο δεν τη βλέπουμε, τουλάχιστον όπως τη βλέπουν οι Γάλλοι ή οι Ιταλοί.\nΤο μουσολινικό καθεστώς προσπάθησε να επαναλάβει την «Ημετέρη θάλασσα» του Αυγούστου αποτυγχάνοντας ευτυχώς.\nΓια τους Γάλλους η Μεσόγειος είναι ο ζωτικός χώρος της πρώην αυτοκρατορίας τους.\nΟ Ναπολέων, πριν αποπειραθεί να κατακτήσει την Ευρώπη, προσπάθησε να διώξει τους οθωμανούς από την Αίγυπτο και τη Συρία. Τα σχέδιά του τα ανέτρεψαν οι Αγγλοι με τη μάχη του Νείλου. Κάθε τόσο τη θυμούνται και προσπαθούν να την ξαναβρούν μέσω της πολιτιστικής διπλωματίας.\nΤο ξεκίνησε ο Μιτεράν. Η Μελίνα το πήρε κατά γράμμα και διοργάνωσε ένα συνέδριο στην Υδρα με τίτλο «Μεσόγειος» απ’ το οποίο έμεινε μόνο το ζεϊμπέκικο που χόρεψε ο Τσαρούχης. Υποθέτω ότι ο Μιτεράν θα θυμόταν ώς την ημέρα του θανάτου του την έκπληξη που του έκανε ο Αντρέας στην Ελούντα όταν του εμφάνισε τον Καντάφι.\nΔύο από τους σημαντικότερους Γάλλους συγγραφείς του εικοστού αιώνα, ο Πολ Βαλερί και ο Αλμπέρ Καμύ δημιούργησαν με το έργο τους μιαν «αντίληψη για τη Μεσόγειο».\nΘυμάμαι πάντα το αινιγματικό του Καμύ: «Το φως της Μεσογείου είναι τραγικό» – όχι με τη σημασία του απαράδεκτου εννοείται. Στη Μασσαλία λειτουργεί εδώ και χρόνια το μόνο μουσείο «Μεσογειακού Πολιτισμού», το MUCEM.\nΘα μπορούσε να πει κανείς ότι ο πιο μεσογειακός από τους δικούς μας ποιητές είναι ο Καβάφης. Ομως, αν δεν κάνω λάθος, πουθενά στο έργο του δεν αναφέρεται το όνομα Μεσόγειος. Αναφέρεται αντιθέτως η Αλεξάνδρεια.\nΟλα αυτά πριν μάθουμε ότι\nυπάρχουν υποβρύχια οικόπεδα που ονομάζονται ΑΟΖ και διαθέτουν φυσικό αέριο πλούσιο σε «υδατάνθρακες» κατά τον συνεταίρο του Τσίπρα.\nΤότε που η Μεσόγειος ήταν μια περιοχή του κόσμου πλούσια σε Ιστορία, μήτρα του ευρωπαϊκού πολιτισμού και των δύο τουλάχιστον μονοθεϊσμών.\nΤότε που ο Κωνσταντίνος Τσάτσος έλεγε πως η Ευρώπη είναι η σύνθεση της Αθήνας, της Ρώμης και της Ιερουσαλήμ.\nΚαι αργότερα ακόμη όταν η ελληνική διπλωματία είχε την πολυτέλεια να συνομιλεί με τον Αραφάτ, τον Ασαντ και τον Καντάφι και να επιμένει να μην αναγνωρίζει το κράτος του Ισραήλ.\nΤότε που για την προοδευτική κοινή γνώμη η Μεσόγειος ήταν συνώνυμο του Εκτου Στόλου. Τι να σκέφτονται άραγε αυτοί που ήθελαν να τον διώξουν και σήμερα παρακολουθούν με ανακούφιση τις κινήσεις των αμερικανικών αεροπλανοφόρων στην Ανατολική Μεσόγειο; Φαντάζομαι ότι θεωρούν πως και τότε είχαν δίκιο και τώρα έχουν δίκιο.\nΓια δεκαετίες οι σχέσεις μας με τη γείτονα δεν περνούσαν από τη Μεσόγειο. Το ζητούμενο ήταν το Αιγαίο και η διαδρομή που χώριζε τις δύο ακτές του έφτανε ώς τις Βρυξέλλες.\nΗ Τουρκία ήθελε να γίνει ευρωπαϊκή, και όποιος στρέφει το βλέμμα του στην Ευρώπη μπορεί να κοιτάζει τη Μεσόγειο αφ’ υψηλού.\nΟ Παμούκ, αν θυμάμαι καλά, είχε πει πως η Μεσόγειος είναι για την Τουρκία ένα εισιτήριο τρίτης θέσης στο τρένο για την Ευρώπη.\nΤότε κανείς δεν πίστευε πως ένας πρώην οδηγός λεωφορείου από την Κωνσταντινούπολη θα προσπαθούσε να αναγεννήσει από τις τέφρες της την οθωμανική αυτοκρατορία και θα επιχειρούσε κυκλωτική κίνηση στο Αιγαίο μέσω της Μεσογείου.\nΚι αν δεν μπορεί να εντάξει στην επικράτειά του εδάφη τού κάνει και η θάλασσα. Η «γαλάζια πατρίδα» του χρειάζεται τη «Λευκή θάλασσα» – όπως λέγεται η Μεσόγειος τουρκιστί.\nΟ Ερντογάν μπορεί να απευθύνεται στον τουρκικό εθνικισμό, όμως απευθύνεται και στον μουσουλμανικό κόσμο.\nΠροσπαθεί να ενεργοποιήσει το εσωτερικό ρήγμα της Μεσογείου που υπάρχει από την εποχή του χαλιφάτου και το οποίο παραγνωρίζουν όσοι μιλάνε για μεσογειακό πολιτισμό, ή για μεσογειακό τρόπο ζωής.\nΗ μετατροπή της Αγίας Σοφίας σε τέμενος είναι ο δικός του συμβολικός Ρουβίκωνας.\nΗ Τουρκία δεν είναι πλέον ένα κράτος που στηρίζεται στην πολιτική ή στρατιωτική του ισχύ για να διεκδικήσει ή να επιβάλει. Είναι ένα κράτος που μιλάει και πράττει στο όνομα μιας θρησκείας και ενός ολόκληρου πολιτισμού. Και μάλιστα στο όνομα της επιθετικότητάς τους.\nΕυτυχώς υπάρχει ο Μακρόν. Ισως γιατί η Γαλλία είναι η μόνη μεγάλη ευρωπαϊκή δύναμη που έχει μεσογειακή πολιτική.\nΕυτυχώς υπάρχει και το Ισραήλ που έχει ζήσει στο πετσί του τις δονήσεις του μεσογειακού ρήγματος.\nΕυτυχώς που η Ελλάδα αντιλαμβάνεται επιτέλους ότι το Αιγαίο είναι πέλαγος της Μεσογείου και η τύχη του είναι άρρηκτα δεμένη με την τύχη της.


Forzajuve.gr: Οι στιγμές αμφισβήτησης και τι πρέπει να πούνε στον Πογκμπά\nΟταν επί σχεδόν δύο μήνες η μισή Ιταλία σε αμφισβητεί, προφανώς το χειρότερο που μπορείς να κάνεις είναι εντός έδρας ήττα στην πρεμιέρα του πρωταθλήματος. Το χειρότερο σε ό,τι αφορά το παρόν γιατί στην εξέλιξη της σεζόν αυτή η αμφισβήτηση θα βγει σε καλό.\nΗ Γιούβε, λοιπόν, φρόντισε με το «καλημέρα» να δώσει πάτημα σε όσους θέλουν να την αμφισβητήσουν και επειδή μιλάμε για τα ιταλικά Μέσα, που λατρεύουν να υπερβάλουν είτε για καλό είτε για κακό, δεν έχω καμία αμφιβολία ότι μπορεί σήμερα να διαβάσουμε ότι είναι φαβορί για το πρωτάθλημα η... Ιντερ.\nΤο αν έχουν δίκιο, βέβαια, να την αμφισβητούν ή όχι, θα το ξέρουμε τον Μάιο. Εγώ λέω όχι αλλά αυτό δεν σημαίνει ότι είναι και νόμος επειδή το λέω εγώ. Το θέμα είναι τι θα πει η ομάδα στον αγωνιστικό χώρο και κυρίως πότε θα το πει.\nΕχουμε καταλάβει και αποδεχθεί όλοι, όχι μόνο στην Ελλάδα αλλά και στην Ιταλία, ότι θα χρειαστεί υπομονή μέχρι να δέσει η ομάδα αλλά αυτό δεν σημαίνει ότι η διοίκηση πρέπει να δυσκολεύει την δουλειά του προπονητή.\nΚαι η αλήθεια είναι ότι την δυσκολεύει όταν έχει ξεκινήσει το πρωτάθλημα και όχι μόνο δεν έχουν ολοκληρωθεί οι μεταγραφές αλλά δεν ξέρουμε και τι μεταγραφές θέλουμε να κάνουμε. Ο Κουαδράδο, για παράδειγμα, είναι μια χαρά εξτρέμ και μπορεί να δώσει πολλά αλλά δεν είναι το 10άρι που θέλει ο Αλέγκρι.\nΚαι μιας και είπαμε για 10άρια, καλό θα είναι κάποιος από την ομάδα να εξηγήσει στον Πογκμπά ότι δεν χρειάζεται να ψάχνει το κάτι παραπάνω λόγω της φανέλας που φοράει. Ο Γάλλος, στα 22 του, αναλαμβάνει μια μεγάλη ευθύνη φορώντας την φανέλα με το 10. Είναι απολύτως κατανοητό το να σκέφτεται ο ίδιος ότι θα πρέπει πλέον να κάνει το κάτι παραπάνω αλλά αυτό δεν σημαίνει ότι είναι και σωστό.\nΗ Γιουβέντους θα πρέπει να χειριστεί με τον κατάλληλο τρόπο το συγκεκριμένο θέμα και να «προστατέψει» τον Πολ, αποφεύγοντας το να ασκηθεί πάνω του περισσότερη πίεση από όσο πρέπει. Αν ο Πογκμπά κάνει απλά αυτά που πρέπει και ξέρει να κάνει, τα πράγματα θα πάνε μια χαρά.\nΑπό εκεί και πέρα, είναι προφανές ότι η ομάδα αυτή την στιγμή είναι ένα... εργοτάξιο και αυτό προφανώς δεν είναι και παράσημο προγραμματισμού. Σε σχέση με την περσινή σεζόν, άλλωστε, δεν έλειψαν μόνο οι τρεις που έφυγαν.\nΕλειψαν και οι τραυματίες Μαρκίσιο-Μοράτα. Οι πέντε από τους 11 βασικούς δηλαδή. Οπως «έλειψε» και ο Αλεξ Σάντρο που προορίζεται για βασικός, όπως έλειψαν και οι τελευταίες μεταγραφές που αναμένονται. Με λίγα λόγια, η ομάδα που είδαμε στην πρεμιέρα δεν έχει σχέση με αυτή που έχουν στο μυαλό τους οι Μαρότα-Αλέγκρι.\nΑυτό που είδαμε την Κυριακή ήταν μια ομάδα που δεν τρόμαξε τους αντιπάλους της, όπως θα γράψουν οι Ιταλοί. Δεκτό. Υπάρχει όμως και η άλλη πλευρά του νομίσματος. Ποια από τις υπόλοιπες ομάδες που στοχεύουν στον τίτλο τρόμαξε ή προβλημάτισε εμάς; Εκτός κι αν πιστεύει κανείς ότι το σκουντέτο θα πάει στην Λάτσιο ή την Φιορεντίνα...\nΓιώργος Π.Κ. 24 Αυγούστου 2015 - 12:54 μ.μ.\n@ Δεν μπορείς να βαφτίζεις κάποιον 10άρι μόνο επειδή του έδωσες τη φανέλα με αυτό το νούμερο.\n@ Σωστά τα λες. Η χρονιά έχει πολύ δρόμο.\nFamiglia Bianconera 25 Αυγούστου 2015 - 12:28 μ.μ.\nΓιώργο, η περίπτωση Πογκμπά στη θέση «10» θα δείξει αν είναι σωστή επιλογή ή βιαστική ή απλά μια λύση ανάγκης.\nΑνώνυμος 24 Αυγούστου 2015 - 1:23 μ.μ.\nΕιναι απλα τα πραγματα παιδια, ενας απο τους δυο μεσους πογκμπα και κεντιρα οταν γινονται επιθεσεις απο την πλευρα τους θα πατανε περιοχη. Εχτες αυτο εκανε ο γαλλος μια χαρα. Απλα ειμασταν ατυχοι. ΤΕΛΟΣ. σιγα χασαμε ενα παιχνιδι στην αρχη ε και? Δυσκολη αρχη Ευκολο Τελος.\nFamiglia Bianconera 25 Αυγούστου 2015 - 12:30 μ.μ.\nΚαι εμείς πιστεύουμε Νίκο στο «εύκολο τέλος». Δεν είναι καλύτεροι οι άλλοι απλά θα πρέπει να βρούμε τα πατήματά μας. Η ομάδα είναι καινούργια. Όσο πιο νωρίς το καταλάβουμε αυτό, τόσο πιο… κουλ θα είναι τα πράγματα.\nΛΕΥΤΕΡΗΣ DRUGHI 24 Αυγούστου 2015 - 4:19 μ.μ.\nΧΑΡΗΚΑ ΜΕ ΤΗΝ ΑΠΟΦΑΣΗ ΝΑ ΠΑΡΕΙ ΤΟ 10 Ο ΠΟΓΚΜΠΑ. ΕΛΠΙΖΩ ΝΑ ΜΗΝ ΤΟΝ ΚΑΤΑΣΤΡΕΨΟΥΜΕ ΕΤΣΙ ΚΑΙ ΤΕΛΙΚΑ ΔΕΝ ΠΡΟΣΦΕΡΕΙ ΑΥΤΑ ΠΟΥ ΜΠΟΡΕΙ. ΜΕΓΑΛΗ ΕΥΘΥΝΗ ΠΑΝΤΩΣ ΑΥΤΗ Η ΦΑΝΕΛΑ.\nFamiglia Bianconera 25 Αυγούστου 2015 - 12:31 μ.μ.\nΠράγματι, η ευθύνη του να κουβαλάς το «10» είναι μεγάλη. Και ο Γάλλος είναι καλός παίκτης αλλά ακόμη δεν είναι μαθημένος να παίρνει ευθύνες. Είναι και θέμα εμπειρίας-παραστάσεων.


Ανακοινωση Εκτελεστικης Επιτροπης Ενώσεως για Διαιτησιες (07/12/2018 18:30)\nΗ Ε.Ε. της Ε.Π.Σ. ΗΠΕΙΡΟΥ, αναφορικά με τις πρόσφατες δημόσιες διαμαρτυρίες των ομάδων για τη διαιτησία, επισημαίνει τα κάτωθι:\nΕίμαστε βέβαιοι πως κοινός στόχος όλων μας, της Ε.Ε., των ερασιτεχνών παραγόντων, των ερασιτεχνών αθλητών, είναι η βελτίωση του ερασιτεχνικού μας ποδοσφαίρου. Η βελτίωση του αγωνιστικού του επιπέδου, των γηπέδων και των εγκαταστάσεών του, η βελτίωση της συνολικής του εικόνας που είναι άρρηκτα δεμένη με τις δράσεις και τις συμπεριφορές μας.\nΣε αυτό το πλαίσιο, πρέπει να είναι ξεκάθαρο πως οι δημόσιες δυσμενείς κρίσεις για διαιτητές που πιθανώς να ευνόησαν ή αδίκησαν κάποιο σωματείο, κάθε άλλο παρά συμβάλλουν στις προσπάθειες όλων μας για ένα καλύτερο ερασιτεχνικό ποδόσφαιρο. Στον αντίποδα ενισχύουν την καχυποψία, την αντιπαλότητα, προκαλούν αχρείαστες εντάσεις και συμπεριφορές που δεν αρμόζουν στον ερασιτεχνικό αθλητισμό, ο οποίος πάνω απ’ όλα είναι υγιεινός τρόπος ζωής, διασκέδαση, ψυχαγωγία.\nΕίναι δεδομένο πως τα διαιτητικά λάθη δεν πρόκειται ποτέ να εξαλειφθούν απόλυτα. Οι διαιτητές είναι άνθρωποι και μπορεί να κάνουν και λάθη στη δουλειά τους, όπως κάνουμε όλοι μας. Ωστόσο είμαστε βέβαιοι πως αυτά τα λάθη δε γίνονται εσκεμμένα, δε γίνονται με πρόθεση να βοηθήσουν ή να αδικήσουν κάποια συγκεκριμένη ομάδα.\nΑκόμα όμως και στην περίπτωση που κάποιο σωματείο εκτιμά πως ένας διαιτητής ενήργησε εις βάρος του με πρόθεση, υπάρχουν τα αρμόδια θεσμικά όργανα (η Εκτελεστική Επιτροπή και η Επιτροπή Διαιτησίας της Ε.Π.Σ.ΗΠ.) στα οποία μπορεί το σωματείο να απευθυνθεί και αυτά να κρίνουν την κάθε υπόθεση και να λάβουν μέτρα.\nΕιδάλλως, αν ένα σωματείο επιλέξει να προβεί σε δημόσια κρίση για τους διαιτητές με δηλώσεις, ανακοίνωση κ.α., η Πειθαρχική Επιτροπή υποχρεούται να εφαρμόσει τις βαρύτατες ποινές που προβλέπονται πλέον από τους κανονισμούς της ΕΠΟ.


Σιγαλού Μαρία Ωτορινολαρυγγολόγος (ΩΡΛ) | doctoranytime\nΣοφούλη 40, Νέα Σμύρνη, Αττική\nΓΕΩΡΓΙΑ Ο 17 Ιουνίου 2019\nΓΕΩΡΓΙΑ Ο Μέλος από 22 Αυγούστου 2017 Επιβεβαιωμένη αξιολόγηση 3 αξιολογήσεις στο doctoranytime\nΒενετία Δ 14 Ιουνίου 2019\nΒενετία Δ Μέλος από 29 Μαρτίου 2016 Επιβεβαιωμένη αξιολόγηση 12 αξιολογήσεις στο doctoranytime\nΕξαιρετική γιατρός. Απόλυτα συνεπης και με βοήθησε πολύ!\nολγα Γ 11 Ιουνίου 2019\nΖεφη Ν 11 Ιουνίου 2019\nΖεφη Ν Μέλος από 10 Ιουνίου 2019 Επιβεβαιωμένη αξιολόγηση 1 αξιολόγηση στο doctoranytime\nΜάνος Μ 5 Ιουνίου 2019\nΜάνος Μ Μέλος από 28 Μαΐου 2019 Επιβεβαιωμένη αξιολόγηση 2 αξιολογήσεις στο doctoranytime\nΠολύ καλή γιατρός. Τη συνιστώ ανεπιφύλακτα!\nKonstantinos P 11 Απριλίου 2019\nKonstantinos P Μέλος από 23 Μαρτίου 2016 Επιβεβαιωμένη αξιολόγηση 2 αξιολογήσεις στο doctoranytime\nΕμεινα απόλυτα ευχαριστημένος.\nΒΕΤΤΑ Ε 28 Μαρτίου 2019\nΒΕΤΤΑ Ε Μέλος από 10 Μαρτίου 2013 Επιβεβαιωμένη αξιολόγηση 21 αξιολογήσεις στο doctoranytime\nΠολύ καλή. Επεξηγηματικη.\nNiki T 28 Μαρτίου 2019\nNiki T Μέλος από 26 Μαρτίου 2019 Επιβεβαιωμένη αξιολόγηση 4 αξιολογήσεις στο doctoranytime\nΠολύ καλή γιατρός. Ακουσε ολο το ιστορικό μου. Με εξέτασε σχολαστικα. Συνεπής, πολυ ευγενής, πολυ εξυπηρετική οταν ζήτησα να με δει εκτακτως.\nΓιώργος Χ 14 Μαρτίου 2019\nΓιώργος Χ Επιβεβαιωμένη αξιολόγηση 4 αξιολογήσεις στο doctoranytime\nΌλα καλά, έδειξε ενδιαφέρον και σχολαστικότητα\nDimitrios L 5 Μαρτίου 2019\nDimitrios L Μέλος από 4 Μαρτίου 2019 Επιβεβαιωμένη αξιολόγηση 1 αξιολόγηση στο doctoranytime\nΠολύ καλή ιατρός και άνθρωπος..Την ευχαριστώ


Δημοσιεύτηκε: Σάββατο, 15 Ιουνίου 2019 12:18\nΗ ξηροστομία αναφέρεται σε οποιαδήποτε κατάσταση στην οποία το στόμα σας είναι ασυνήθιστα ξηρό. Τις περισσότερες φορές, είναι το αποτέλεσμα της μείωσης στο σάλιο που παράγεται από τους σιελογόνους αδένες στο στόμα σας και είναι συχνά μια παρενέργεια κάποιου φαρμάκου.\nΗ ξηροστομία είναι ένα κοινό πρόβλημα. Μπορεί να κυμαίνεται από το να είναι απλώς μια ενόχληση μέχρι κάτι που έχει σημαντικές επιπτώσεις στη γενική κατάσταση της υγείας σας και της υγείας των δοντιών σας, καθώς και στην όρεξή σας και την απόλαυση του φαγητού.\nΤο σάλιο βοηθά στην πρόληψη της τερηδόνας εξουδετερώνοντας τα οξέα που παράγονται από τα βακτήρια, περιορίζοντας την ανάπτυξη των βακτηρίων και απομακρύνοντας τα υπολείμματα τροφών. Το σάλιο ενισχύει επίσης την αίσθηση της γεύσης και σας διευκολύνει στην κατάποση. Επιπλέον, τα ένζυμα στο σάλιο ενισχύουν την πέψη.\nΑν δεν παράγετε αρκετό σάλιο, μπορεί να παρατηρήσετε τα ακόλουθα συμπτώματα διαρκώς ή τουλάχιστον κατά το μεγαλύτερο μέρος της ημέρας:\nΞηρότητα στο στόμα ή στον λαιμό σας\nΗ υφή του σάλιου είναι παχιά και ινώδης\nΔυσκολία στο μάσημα, την ομιλία και την κατάποση\nΑλλαγμένη αίσθηση της γεύσης\nΠροβλήματα στην χρήση τεχνητής οδοντοστοιχίας\nΠιο συχνή φθορά των δοντιών\nΕρεθισμός των ούλων και ουλίτιδα\nΦάρμακα: Εκατοντάδες φάρμακα προκαλούν ξηροστομία ως παρενέργεια. Εκείνα που είναι πιο πιθανό να σας προκαλέσουν αυτό το πρόβλημα είναι μερικά από τα φάρμακα που χρησιμοποιούνται για τη θεραπεία της κατάθλιψης, της νευροπάθειας, του άγχους, καθώς επίσης και κάποια αντιισταμινικά, αποσυμφορητικά, μυοχαλαρωτικά και αναλγητικά φάρμακα.\nΓήρανση: Η διαδικασία της γήρανσης δεν προκαλεί αναγκαστικά ξηροστομία. Ωστόσο, οι ηλικιωμένοι είναι πιο πιθανό να λαμβάνουν φάρμακα που μπορεί να προκαλέσουν ξηροστομία και είναι πιο πιθανό να έχουν άλλα προβλήματα υγείας που μπορεί να οδηγήσουν στο ίδιο αποτέλεσμα.\nΘεραπευτική αγωγή για καρκίνο: Τα φάρμακα χημειοθεραπείας μπορεί να αλλάξουν την φύση του σάλιου και την ποσότητα που παράγεται. Αυτό μπορεί να είναι προσωρινό, με την κανονική ροή σιέλου να αποκαθίσταται μετά τον κύκλο της θεραπείας.\nΝευρική βλάβη: Ένας τραυματισμός ή μια χειρουργική επέμβαση που προκαλεί νευρική βλάβη στο κεφάλι, στον λαιμό και την γύρω περιοχή μπορεί να οδηγήσει σε ξηροστομία.\nΆλλες ασθένειες: Το ξηρό στόμα μπορεί να είναι συνέπεια κάποιων ασθενειών, συμπεριλαμβανομένης του αυτοάνοσου συνδρόμου Sjogren ή του HIV / AIDS. Το εγκεφαλικό επεισόδιο και η νόσος του Alzheimer μπορεί να επίσης προκαλέσουν κάποια ξηροστομία, ακόμη και αν οι σιελογόνοι αδένες λειτουργούν κανονικά. Το ροχαλητό και η αναπνοή για πολλές ώρες με το στόμα ανοιχτό, επίσης, μπορεί να συμβάλλει στην ξηροστομία.\nΚάπνισμα: Το κάπνισμα ή το μάσημα του καπνού μπορεί να αυξήσει τα συμπτώματα της ξηροστομίας.\n"Μασάντα": Το ιστορικό μυθιστόρημα του Στυλιδιώτη Γιάννη Ζυγούλη\nΟμβριακή: Mνημόσυνο υπέρ των εκτελεσθέντων από τους Γερμανούς (ΦΩΤΟ)


ο Νεολόγος: ΠΑΝΕΛΛΗΝΙΑ ΣΥΝΑΝΤΗΣΗ ΝΑΥΤΟΜΟΝΤΕΛΙΣΜΟΥ\nΟι νέοι των χωριών μας εξελίσσονται σε πολύ δραστήρια άτομα: πολύπλευρα και πολυτάλαντα.\nΕδώ και χρόνια έχουν φτιάξει με προσωπική εργασία και πολύ μεράκι τη πίστα f1 μοντελισμού για αυτοκίνητα τηλεκατευθυνόμενα μεγάλο βήμα σε πανελλαδική εμβέλεια.\nΤις προάλλες φιλοξενούσα ένα φίλο από την Αθήνα με μεγάλο πάθος για τα τηλεκατευθυνόμενα αυτοκινητάκια και μου έλεγε ότι η πίστα που έχουμε στο Βλυχό είναι απο τις καλύτερες που έχει συναντήσει και σίγουρα η καλύτερη απο άποψη χαράξεων κλήσεων και οδοστρώματος.\nΤο σαββατοκύριακο παρακολουθούσα στο Γήπεδο του Βλυχού το Γιάννη-Παπανό- απο τα ιδρυτικά μέλη και ίσως τον πλέον παθιασμένο με το μοντελισμό και τις κατασκευές κάθε είδους- να κατευθύνει με άνεση μάλιστα , ένα ελικόπτερο ,με άνοιγμα έλικας 1,1 ικανό και να ραντίζει τις ελιές όπως χαρακτηριστικά έλεγε γελώντας!\nΓια όσους δεν γνωρίζουν να πούμε ότι είναι απο τα πλέον ακριβά μοντέλα με υψηλότατη τεχνολογία και κόστος αγοράς και χρήσης η αγορά του συγκεκριμένου κοστίζει περι τα 5000ε\nΕπίσης η πτήση μικρών αεροπλάνων είναι καθημερινή υπόθεση ενώ εδώ\nκαι χρόνια μόλις ανοίξει ο καιρός κάθε Κυριακή πρωί ξυπνάμε από τα γκάζια των τηλεκατευθυνόμενων που κάνουν αγώνες μεταξύ τους.\nΤώρα μαθαίνω ότι τα παιδιά [μαζί με τα μεγαλοπαιδιά απο 2-102]τα δίνουν όλα και στη θάλασσα με πολύ ιδιαίτερες κατασκευές .\nΟ παπανός πάλι στην προηγούμενη εκδήλωση είχε παρουσιάσει ένα ιδιοκατασκεύασμα το οποίο είχε τη μορφή μοντέλου ρυμουλκού που όπως αποδείχτηκε ήταν και λειτουργικό έκανε επιδειξη τραβήγματος τρεχαντηριού και τα κατάφερε μιλάμε για μοντέλο του μισού έως ενός μέτρου.\nΣτη θάλασσα κατέληξαν αφού πέρασαν και όργωσαν τα χώματα φτιάχνοντας πίστα χωμάτινη για μπάγκυ και άλματα δίπλα στη οδοστρωμένη πίστα.\nΔεσμευόμαστε να σας δώσουμε εικόνες από το πολύ θεαματικό γεγονός που σίγουρα θα έχει άψογη οργάνωση και όπως συνήθως θα κάνει πάταγο στο χώρο των μοντελιστών -γης αέρος ή θαλάσσης-


Ανακοίνωση κατά της διαιτησίας! | BASKETBALL ARIS\nΑρχική Αρχική Ανακοίνωση κατά της διαιτησίας!\nΑνακοίνωση κατά της διαιτησίας!\nΤην περασμένη Κυριακή (14/01) στο κλειστό «Μελίνα Μερκούρη» στο Ρέθυμνο, γίναμε μάρτυρες μιας ακόμη κακής διαιτησίας για την ομάδα μας τη φετινή σεζόν. Όλη η φίλαθλη Ελλάδα παρακολούθησε την αδικία που συντελέστηκε εις βάρος του ΑΡΗ.\nΗ υπομονή όλων έχει εξαντληθεί και δεν πρόκειται να ανεχθούμε άλλες τέτοιες διαιτησίες, που θα «κλέβουν» τον ιδρώτα και την προσπάθεια των παικτών μας μέσα στο γήπεδο.\nΠροηγούμενο άρθροBonn – Άρης / Προβλέψεις\nΕπόμενο άρθροΣύγκληση Διοικητικού Συμβουλίου της ΚΑΕ!!\n16 Ιανουαρίου 2018 9:07 μμ\nΠοια φορα ειναι αυτη που δεν θα ανεχτουμε αλλες τετοιες διαιτησιες?Αντε κ πες οτι ειναι η τελευταια φορα,τι θα κανετε?Κοιταξτε να διορθωσετε τα χαλια σας πρωτα κ η διαιτησια ειναι το λιγοτερο που μας καιει.Εχετε ολα σας τα προβληματα λυμενα κ θελετε να διορθωσετε κ τα κορακια….καραφλοκορακες!\n16 Ιανουαρίου 2018 9:27 μμ\nΝα προσθέσω σε όλα τα ωραία που είπες πως δυο μέρες μετά το ματς ανακοίνωση για την διαιτησία ,δεν το λες γρήγορα αντανακλαστικά …\n16 Ιανουαρίου 2018 11:08 μμ\nΑφου δεν τελειωσε η σεζον πρωτα,παλι καλα να λες!\n16 Ιανουαρίου 2018 9:52 μμ\nΤι να πρωτοκανει ο Γιαννάκης εκεί μέσα…\n16 Ιανουαρίου 2018 10:07 μμ\nΑν τον εχουν να βγαζει μεχρι και τις ανακοινωσεις ή να παραιτηθει ή να τους ξεμπροστιασει!\n16 Ιανουαρίου 2018 10:25 μμ\nΟ Γιαννάκης την έβγαλε την ανακοίνωση;\n16 Ιανουαρίου 2018 10:34 μμ\nΤελευταία φορά Subaris, τελευταία\n16 Ιανουαρίου 2018 11:10 μμ\nΑν το λες με τον τρόπο που φαντάζομαι, μακάρι ρε φίλε, μακάρι!\n16 Ιανουαρίου 2018 10:28 μμ\nΔε μας παρατάς ρε Λάσκαρη λαμόγιο, εσύ τι έχεις κάνει για την ομάδα; Βγάζεις μια ανακοίνωση της πλάκας και καθάρισες; Εμείς δε θα πληρώσουμε για διαιτησία Λάσκαρη, δε θα πέσουμε στο επίπεδο του Ρεθύμνου\n17 Ιανουαρίου 2018 1:29 πμ\nΜετά από αυτό τα γραφεία της ΟΔΚΕ μοσχομύρισαν μέντα.


Το κυπριακό κράτος συνεχίζει να διώκει γυναίκες με παράνομες συλλήψεις και κρατήσεις, χωρίζοντάς τες από τα βρέφη και τα ανήλικα παιδιά τους | KISA ga('send', 'pageview');\nΗ ΚΙΣΑ με προηγούμενες ανακοινώσεις της έχει καταγγείλει την πρακτική του Τμήματος Αρχείου Πληθυσμού και Μετανάστευσης (Τ.Α.Π.Μ.), η διευθύντρια του οποίου διατάζει τη σύλληψη και κράτηση γυναικών που έχουν μικρά παιδιά ή/και βρέφη.  Οι συλλήψεις αυτές γίνονται σε συνεργασία με την Υπηρεσία Αλλοδαπών και Μετανάστευσης (Υ.Α.Μ.), παρά τις εισηγήσεις λειτουργών των Υπηρεσιών Κοινωνικής Ευημερίας (Υ.Κ.Ε) για μη υλοποίησή τους. Η πρακτική αυτή καταδεικνύει στοχοποίηση γυναικών με μικρά παιδιά, οι οποίες βρίσκονται σε ιδιαίτερα ευάλωτη θέση λόγω και της εξάρτησης των παιδιών τους από αυτές.\nΑπό χθες κρατείται μία ακόμα γυναίκα, η οποία διαμένει στην Κύπρο με το 18μηνο παιδί της, το οποίο είναι Ευρωπαίος πολίτης. Η κυρία R.B. είναι συζευγμένη με Ευρωπαίο υπήκοο, με τον οποίο έχει αποκτήσει το παιδί της. Το ζευγάρι βρίσκεται σε διάσταση το τελευταίο χρονικό διάστημα. Χθες η κυρία R.B. αποτάθηκε στο Τ.Α.Π.Μ. για να υποβάλει αίτηση για πολιτογράφηση και να ζητήσει ενημέρωση σε σχέση με την αίτησή της για άδεια διαμονής ως μέλος της οικογένειας Ευρωπαίου πολίτη, η εξέταση της οποίας εκκρεμεί από το 2011. Εκεί, συνελήφθηκε από την Υ.Α.Μ., τα μέλη της οποίας της ζήτησαν να τους οδηγήσει στο παιδί της, το οποίο βρισκόταν με φίλη της που είχε αναλάβει τη φροντίδα του προκειμένου η κυρία R.B. να αποταθεί στο Τ.ΑΠ.Μ. Στη συνέχεια, η κυρία R.B. και το παιδί οδηγήθηκαν στην Υ.Α.Μ. Λευκωσίας, η οποία προχώρησε σε κράτηση της κυρίας R.B. παρά την ένσταση των Υ.Κ.Ε. Στο παρόν στάδιο, η κυρία R.B. κρατείται με διατάγματα κράτησης και απέλασής της, ενώ δεν έχει λάβει οποιαδήποτε απάντηση σε σχέση με την αίτηση που υπόβαλε το 2011 για άδεια διαμονής ως μέλος της οικογένειας Ευρωπαίου πολίτη. Από χθες δεν έχει δει το παιδί της, το οποίο βρίσκεται ακόμα στο στάδιο του θηλασμού.\nΠριν από δύο εβδομάδες συνελήφθηκε κι άλλη μητέρα μικρού παιδιού. Η κυρία L.Y.B. συνελήφθηκε μέσα στο Κέντρο Υποδοχής Αιτητών Ασύλου στην Κοφίνου, όπου διάμενε, ως αιτήτρια ασύλου, μαζί με την ανήλικη κόρη της, στην παρουσία της οποίας συνελήφθηκε. Το παιδί μεταφέρθηκε μαζί της σε αστυνομικό σταθμό, από όπου το παράλαβε λειτουργός των Υ.Κ.Ε. και στη συνέχεια δώθηκε σε ανάδοχη οικογένεια. Η κυρία L.Y.B. κρατείται επίσης με διατάγματα κράτησης και απέλασής της, ενώ εκκρεμεί η εξέταση της προσφυγής που έχει καταχωρήσει στο Ανώτατο Δικαστήριο ενάντια στην απόφαση της Αναθεωρητικής Αρχής Προσφύγων να απορρίψει την αίτηση ασύλου της. Σημειώνεται εδώ ότι η Κυπριακή Δημοκρατία έχει ήδη καταδικαστεί από το Ευρωπαϊκό Δικαστήριο Ανθρωπίνων Δικαιωμάτων στην υπόθεση Μ.Α. εναντίον Κύπρου για την απουσία αποτελεσματικού μηχανισμού δικαστικής προστασίας από παράνομες κρατήσεις, καθώς και για παράνομες και μακρόχρονες κρατήσεις, οι οποίες δεν πληρούν τα ελάχιστα επίπεδα νομιμότητας.\nΠαράλληλα και παρά τις οδηγίες του Γενικού Εισαγγελέα για απελευθέρωσή της, συνεχίζει να κρατείται και η κυρία D.M., μέλος οικογένειας Ευρωπαίου πολίτη και μητέρα παιδιού κάτων των τριών ετών, για την υπόθεση της οποίας η ΚΙΣΑ εξέδωσε ανακοίνωση τύπου στις 12/02/2014. Η κυρία D.M. κατάγγειλε τον Ιανουάριο του 2013 παράνομη σύλληψή της μπροστά στο ανήλικο παιδί της, καθώς και κακοποίησή της από αστυνομικό του ΤΑΕ Λευκωσίας, εξαιτίας της οποίας προήλθε απώλεια του εμβρύου.  Η κυρία D.M. συνεχίζει να βρίσκεται υπό κράτηση, παρά το γεγονός ότι η Επίτροπος Διοικήσεως και Προστασίας Ανθρωπίνων Δικαιωμάτων ζήτησε την αποφυλάκιση της, όπως έκανε και ο Πρόεδρος της Ανεξάρτητης Αρχής Διερεύνησης Ισχυρισμών και Παραπόνων Κατά της Αστυνομίας. \nΠαράλληλα, η ΚΙΣΑ σημειώνει ότι η Επίτροπος Προστασίας των Δικαιωμάτων του Παιδιού κάλεσε την περασμένη εβδομάδα όλες τις αρμόδιες υπηρεσίες σε σύσκεψη για τον καθορισμό πλαισίου χειρισμού περιπτώσεων όπως οι πιο πάνω. Η Επίτροπος Προστασίας των Δικαιωμάτων του Παιδιού αναγκάστηκε να ακυρώσει τη σύσκεψη ακυρώθηκε μετά που η Διευθύντρια του Τ.Α.Π.Μ. αρνήθηκε να συμμετάσχει σε αυτή.\nΗ ΚΙΣΑ καλεί τις ανεξάρτητες αρχές (Επίτροπο Προστασίας των Δικαιωμάτων του Παιδιού, Επίτροπο Διοικήσεως και Προστασίας Ανθρωπίνων Δικαιωμάτων, Ανεξάρτητη Αρχή Διερεύνησης Ισχυρισμών και Παραπόνων Κατά της Αστυνομίας, Γενικός Εισαγγελέας της Κυπριακής Δημοκρατίας) να παρέμβουν δυναμικά και να διασφαλίσουν ότι η δημόσια διοίκηση θα συμμορφωθεί με την ισχύουσα νομοθεσία και την αρχή της χρηστής διοίκησης, υλοποιώντας τις εισηγήσεις τους.\nΑκόμα, η ΚΙΣΑ καλεί τον Πρόεδρο της Κυπριακής Δημοκρατίας να διασφαλίσει ότι η κυβέρνηση στο σύνολό της συμπεριφέρεται και λειτουργεί στη βάση του σεβασμού των ανθρωπίνων δικαιωμάτων όλων των ανθρώπων. Επιπλέον, ο ίδιος ο Πρόεδρος της Κυπριακής Δημοκρατίας θα πρέπει να διασφαλίσει την εφαρμογή των αρχών του κράτους δικαίου στους τομείς της μετανάστευσης και του ασύλου.\nΤέλος, η ΚΙΣΑ καλεί την Ευρωπαϊκή Επιτροπή να παρέμβει δυναμικά για τον τερματισμό των παραβίασεων του ευρωπαϊκού κεκτημένου στους τομείς της μετανάστευσης και του ασύλου από την Κυπριακή Δημοκρατία.\n ΚΙΣΑ – Κίνηση για Ισότητα, Στήριξη, Αντιρατσισμό. Δελτίο Τύπου – Τετάρτη, 5 Φεβρουαρίου 2014. Οι καλοί, οι κακοί και οι άσχημοι: Η σύλληψη Σύρων προσφύγων, η σκηνοθεσία μίας «συντονισμένης επιχείρησης» από την αστυνομία και η τροφοδότηση της ρατσιστικής προπαγάνδας της ακροδεξιάς. Πρόσβαση μέσω της ιστοσελίδας: https://kisa.org.cy/05-02-2014-%ce%bf%ce%b9-%ce%ba%ce%b1%ce%bb%ce%bf%ce%af-%ce%bf%ce%b9-%ce%ba%ce%b1%ce%ba%ce%bf%ce%af-%ce%ba%ce%b1%ce%b9-%ce%bf%ce%b9-%ce%ac%cf%83%cf%87%ce%b7%ce%bc%ce%bf%ce%b9-%ce%b7-%cf%83%cf%8d/.\nΚΙΣΑ – Κίνηση για Ισότητα, Στήριξη, Αντιρατσισμό. Δελτίο Τύπου – Τετάρτη, 12 Φεβρουαρίου 2014. Η ΚΙΣΑ καταγγέλλει απάνθρωπη μεταχείριση οικογένειας Ευρωπαίου πολίτη και κατάχρηση εξουσίας από την Διευθύντρια του Τμήματος Αρχείου Πληθυσμού και Μετανάστευσης. Πρόσβαση μέσω της ιστοσελίδας: https://kisa.org.cy/12-02-2014-%ce%b7-%ce%ba%ce%b9%cf%83%ce%b1-%ce%ba%ce%b1%cf%84%ce%b1%ce%b3%ce%b3%ce%ad%ce%bb%ce%bb%ce%b5%ce%b9-%ce%b1%cf%80%ce%ac%ce%bd%ce%b8%cf%81%cf%89%cf%80%ce%b7-%ce%bc%ce%b5%cf%84%ce%b1%cf%87/\nΚΙΣΑ – Κίνηση για Ισότητα, Στήριξη, Αντιρατσισμό. Δελτίο Τύπου – Παρασκευή, 21 Φεβρουαρίου 2014. Νέο κρούσμα κατάχρησης εξουσίας και παραβιάσεων των δικαιωμάτων οικογένειας Ευρωπαίας πολίτιδας από το Τμήμα Αρχείου Πληθυσμού και Μετανάστευσης. Πρόσβαση μέσω της ιστοσελίδας: https://kisa.org.cy/21-02-2014-%ce%bd%ce%ad%ce%bf-%ce%ba%cf%81%ce%bf%cf%8d%cf%83%ce%bc%ce%b1-%ce%ba%ce%b1%cf%84%ce%ac%cf%87%cf%81%ce%b7%cf%83%ce%b7%cf%82-%ce%b5%ce%be%ce%bf%cf%85%cf%83%ce%af%ce%b1%cf%82-%ce%ba%ce%b1/\n Cyprus Mail, “Witnesses in police brutality case are facing deportation”, Friday, 14 February 2014, page 7.


Ψήφισμα προς την καναδική διπλωματία και την καναδική κυβέρνηση από τις Επιτροπές Αγώνα κατά της εξόρυξης χρυσού :: left.gr\n20:39 | 23.05.2015\nΟι συγκεντρωμένοι διαμαρτυρήθηκαν για την καταστροφή του όρους Κάκαβος από την Ελληνικός Χρυσός, η οποία συνεχίζεται με εντατικούς ρυθμούς. Παράλληλα, οι διαμαρτυρόμενοι καλούν την κυβέρνηση να τηρήσει τις δεσμεύσεις της και να σταματήσουν άμεσα οι εργασίες.\nΟι διαμαρτυρόμενοι συγκεντρώθηκαν κρατώντας πανό και φωνάζοντας συνθήματα όπως: «Εδώ δεν είναι Καναδάς, δεν είναι El Dorado, εδώ είναι ο τόπος μας και κάνουμε κουμάντο». Παράλληλα, αυτήν την ώρα 4μελής επιτροπή ανέβηκε στο καναδικό προξενείο και κατέθεσε ψήφισμα, ζητώντας το ψήφισμα αυτό να σταλεί και στην υπηρεσία του Καναδά.\nΑναφερόμαστε στην ενεργό και επίσημη εμπλοκή σας στις διαδικασίες ελέγχου και έγκρισης των δραστηριοτήτων της Eldorado Gold στη ΒΑ Χαλκιδική, όπως βέβαια και στη Θράκη με την παρουσία εκεί των Ελληνικών Χρυσωρυχείων (πάλι Eldorado Gold).\nΗ Μεγάλη Παναγία είναι ένα χωριό περίπου 3000 κατοίκων και βρίσκεται σε απόσταση μόλις 3.5 χιλιομέτρων από το «μεταλλευτικό πεδίο» και υπάρχουν άλλα 15 χωριά, ενός συνολικού πληθυσμού 20000 ανθρώπων σε αποστάσεις κειμενόμενες από 4 έως 7 χιλιόμετρα από τα διάφορα προσδιορισμένα «μεταλλευτικά πεδία» της περιοχής (τα εισαγωγικά έχουν να κάνουν με τις περιεκτικότητες στα μέταλλα που σας ενδιαφέρουν Au και Cu από 0.18gr μέχρι 0,8gr ανά τόνο υλικού, δηλαδή χρειάζονται 20 τόννοι υλικού για να φτιάξουμε μια βέρα αρραβώνων).\nΑυτό σημαίνει, ότι ο ζωτικός χώρος αυτών των ανθρώπων, με την έναρξη των μεταλλευτικών δραστηριοτήτων σε τέτοια εγγύτητα, περιορίζεται δραματικά και σε μικρό βάθος χρόνου τους εξαναγκάζει στη μετανάστευση/μετεγκατάσταση, αφού 6 τόννοι εκρηκτικών σε καθημερινή βάση δεν αντιμετωπίζονται εύκολα σε τέτοιες αποστάσεις.\nΓνωρίζουμε ότι το κεφάλαιο και το κέρδος δε χαρακτηρίζονται ούτε για την εντιμότητα ούτε και για την ανθρωπιστική τους ευαισθησία, θα θέλαμε όμως να αντιληφθείτε ότι η Ελλάδα δεν είναι η αχανής χώρας σας και άρα δεν επιδέχεται πολλές δημογραφικές ανακατατάξεις, αλλά ούτε και οι κάτοικοι της Μεγάλης Παναγίας και ολόκληρης της ΒΑ Χαλκιδικής μπορούν να αποδεχθούν μια τέτοια συρρίκνωση του ζωτικού τους χώρου στο όνομα των όποιων ιδιωτικών συμφερόντων.\nΕπίσης, ότι ο χώρος στον οποίο πρόκειται να πραγματοποιηθεί η ανοιχτή εξόρυξη στις Σκουριές, αποτελεί τον κύριο υδροφόρο ορίζοντα της περιοχής καθώς και ολόκληρης της Νοτίου Χαλκιδικής. Αυτό σημαίνει ότι η παραπάνω «επένδυση» είναι παρέμβαση και άρνηση του δικαιώματος στη ζωή όχι μόνο των κατοίκων της Μεγάλης Παναγίας, αλλά των κατοίκων ολόκληρης της Χαλκιδικής και σίγουρα γνωρίζετε ότι το νερό, του οποίου η ποιότητα προστατεύεται και από Ευρωπαικές όπως και από διεθνής οδηγίες, είναι ένα από τα κοινά αγαθά με απόλυτο ρόλο μαζί με τον αέρα, στην ύπαρξη της ίδιας της ζωής και ότι η κακοδιαχείρησή του και η μόλυνσή του αποτελεί σήμερα και θα αποτελέσει ακόμη περισσότερο στο εγγύς μέλλον, την κυριότερη αιτία σοβαρών συγκρούσεων και πολέμων.\nΑκόμη, θα έπρεπε να γνωρίζετε - αφού ως διπλωματία κι άρα ως κυβέρνηση εμπλέκεστε προσωπικά - ότι ανώτατα στελέχη της Hellas Gold, της προστατευόμενης θυγατρικής σας, έχουν δηλώσει ευθαρσώς και δημοσίως πως «επένδυση με ΜΑΤ δε θα γίνει», ενώ στην πραγματικότητα συμβαίνει ακριβώς το αντίθετο, με συνεχείς διαδηλώσεις διαμαρτυρίας από τη μεριά των κατοίκων και συνεχή ενεργό καταστολή και ποινικές διώξεις με 350 μέχρι σήμερα διωκόμενους από την άλλη, προς ικανοποίηση των δικών σας «διπλωματικών» πιέσεων ή της δικιάς σας αδιαφορίας. Ή, όπως δήλωσε άλλο στέλεχος, «πως αν μορφοποιηθεί η αντίσταση/εναντίωση στην εξόρυξη, τότε η εταιρεία δε θα έχει λόγο συνέχισης της δραστηριότητάς της». Κι όμως, μετά από 9 χρόνια κινητοποιήσεων και διαμαρτυριών, στα πλαίσια ενός 20χρονου αγώνα ενάντια στους παραλογισμούς κάποιων Καναδικών εταιρειών και παρά τη «μορφοποίηση» σε όλα τα επίπεδα της αντίστασης (αναφερόμαστε στην προκειμένη στη θεσμική έκφραση του κινήματος ενάντια στα μεταλλεία, όπως, νίκη της αντιμεταλλευτικής θέσης στις αυτοδιοικητικές εκλογές, εκλογή τοπικού βουλευτή με σαφή αντιμεταλλευτική θέση κατά τις δύο τελευταίες εκλογικές αναμετρήσεις, αλλά και της ίδιας της επίσημης θέσης σχετικά της νέας κυβέρνησης), η εν λόγω εταιρεία συνεχίζει να δημιουργεί καταστροφικά τετελεσμένα και ο κος Peck συνεχίζει με τις εμμονικές πιέσεις του να εκβιάσει τις Ελληνικές κυβερνήσεις προς επίτευξη ιδιωτικών συμφερόντων, κάτι που νομίζουμε πως βρίσκεται και σε αντινομία με τις επίσημες θέσεις του Καναδά, π.χ., στα G7-G8 περί προστατευτισμού συγκεκριμένων εταιρειών.\nΕίμαστε αναγκασμένοι να αναρωτηθούμε για την ποιότητα των αναφορών του κου Peck προς τους προϊσταμένους του και προς τον καναδικό λαό. Πιστεύουμε ότι δεν αντιλαμβάνεται ούτε τις πραγματικές αγωνίες ούτε τις πραγματικές ανησυχίες ούτε και την αντικειμενική/φυσική πραγματικότητα της περιοχής για την οποία μιλάμε, καθώς δεν έχει προσωπική εικόνα, δεν έχει συναντήσει τους “ιθαγενείς”, δεν έχει συζητήσει, δεν έχει περπατήσει και άρα δεν ξέρει τίποτα σχετικά, αλλά απλά εκπορεύεται με βάση τους “ανοδικούς” δείκτες στα ταμπλό του Toronto Stock Exchange (Tsx).\nΤέλος, θα θέλαμε να καταθέσουμε μερικές σκέψεις βαθύτερα συναισθηματικές αλλά και ανθρωπολογικού θα λέγαμε χαρακτήρα.\nΌτι δηλαδή, η γενική εντύπωση (αν και θα έπρεπε να έχουμε ρωτήσει πρώτα τους εκεί ιθαγενείς) για τη μακρινή, μεγάλη και πανέμορφη χώρα σας, ήταν αυτή μιας χώρας πολιτισμένης, με σεβασμό στη δημοκρατία και στα ανθρώπινα δικαιώματα.\nΔυστυχώς μας θλίβει ιδιαίτερα η διαπίστωση ότι τα πράγματα δεν είναι ακριβώς έτσι. Τα τελευταία 20 χρόνια, από την άφιξη της καναδικής TVX Gold το 1996 έως την καναδική European Goldfields και την καναδικότατη Eldorado Gold Corporation, αυτό που γνωρίσαμε για το τι μπορεί να σημαίνει Καναδάς και “Καναδοί” είναι μόνο τυχοδιωκτισμός, αρπακτικότητα, και καταστροφική αδιαφορία για την πραγματικότητα της υπό επένδυση/εκμετάλλευση περιοχής.\nΨάξαμε και ενημερωθήκαμε, γιατί εμείς που το ζούμε δε θέλαμε να πιστέψουμε ότι η «κινητήριος μηχανή της Καναδικής ευημερίας», στηρίζεται τελικά - και ανά τον κόσμο -, σε αυθαιρεσίες, εγκλήματα, διαφθορά, φοροδιαφυγή, θεσμοποιημένη λεηλασία ξένων πόρων, μαζική και μη αναστρέψιμη μόλυνση, επιθέσεις στη δημόσια υγεία και ποινικοποιήσεις των κινημάτων αντίστασης στα παραπάνω.\nΔε σας ζητάμε να αλλάξετε εσείς τον καπιταλισμό και τους κανόνες των ομαδοποιήσεων που συμμετέχετε (G7,G8,G20, κλπ.), αλλά να τολμήσετε απλά, αν διαθέτετε στοιχειώδη πολιτική ειλικρίνεια, να εφαρμόσετε τους ίδιους τους κανόνες που διέπουν τη λειτουργία του Tsx, ενημερώνοντας ενδελεχώς χρηματιστές και μετόχους για το τι αποφέρει κάθε φορά σε κοινωνικό, πολιτικό, περιβαλλοντικό αλλά και οικονομικό επίπεδο μια παρέμβαση σαν αυτήν της Eldorado Gold. Αλλά και να ενημερώσετε τον Καναδικό Λαό, τους μικροεπενδυτές και μικρο-καταθέτες, τα συνταξιοδοτικά και ασφαλιστικά ταμεία, τις τράπεζες και τους απλούς πολίτες, όπως οφείλετε εκ των Καναδικών νόμων, πως στη ΒΑ Χαλκιδική όπως και σε όλη τη Β. Ελλάδα, αλλά και σε πολλά μέρη του κόσμου, δε φυσάει καλός αέρας για τέτοιου είδους επενδύσεις, δε φύσηξε ποτέ καλός αέρας (θυμηθείτε την TVX Gold) και ότι ο μόνος τρόπος για να πραγματοποιηθούν αυτοί οι «επενδυτικοί» παραλογισμοί, είναι και άλλες συγκρούσεις και άλλη διαφθορά και άλλη διχόνοια και άλλο μίσος.\nΕν κατακλείδι, θα πρέπει κάποια στιγμή να αντιληφθείτε ότι ο αγώνας για γη, ελευθερία και αυτοκαθορισμό είναι ο αγώνας της ζωής ενάντια στην άρνησή της, όσο για τις “επενδυτικές” βλέψεις των προστατευόμενων σας, σας διαβεβαιώνουμε ότι,\nΕξόρυξη δε γίνεται μην τρέφετε ελπίδες,\nαν θέλετε χρυσό ανοίξτε τις θυρίδες.\nΗ παγκόσμια ιστορία, παρόλα αυτά, έχει να επιδείξει πολλά παραδείγματα για το πώς τεράστιες πολυεθνικές λυμαίνονται τον πλούτο άλλων κρατών, διακινδυνεύοντας, εντέλει, την ίδια τη βιωσιμότητα των χωρών αυτών.\nΤα τελευταία χρόνια, για τις Σκουριές, νομοθετήματα και τροπολογίες κόβονταν και ράβονταν στα μέτρα των εταιριών αυτών, από δουλοπρεπείς κυβερνήσεις, ενώ η δικαιοσύνη, τα ΜΜΕ και οι μηχανισμοί καταστολής είναι σε ετοιμότητα, οποιαδήποτε στιγμή, να ποινικοποιήσουν τη διαμαρτυρία και το φρόνημα, να λασπολογήσουν, να τιμωρήσουν τον λαό που αγωνίζεται και δεν προσαρμόζεται στην πραγματικότητα που θέλουν να επιβάλλουν.\nΜεγάλη ευθύνη για την ανεξέλεγκτη δράση της πολυεθνικής Eldorado Gold έχει βέβαια και η ίδια η κυβέρνηση του Καναδά και οι θεσμοί της (πρεσβείες - προξενεία), που ενώ από τη μια θέλει να διαφημίζει ότι είναι η πιο πράσινη χώρα στον κόσμο, από την άλλη αφήνει την πολυεθνική εταιρία να λυμαίνεται τον πλούτο άλλων χωρών ως σύγχρονοι αποικιοκράτες σε τριτοκοσμικές χώρες.\nΑσφαλώς, η κυβέρνηση του Καναδά δεν μπόρεσε να κρύψει κάτω από το χαλί των “αυστηρών περιβαλλοντικών όρων” την καταστροφή που συντελέστηκε στις 9 Αυγούστου 2014, στην περιφέρεια Καριμπού της Βρετανικής Κολομβίας στον δυτικό Καναδά από την κατάρρευση του φράγματος αποβλήτων στο μεταλλείο χαλκού - χρυσού Mount Polley. 10 δισεκατομμύρια λίτρα νερού και 4,5 εκατομμύρια κυβικά μέτρα τελμάτων εμπλουτισμού απελευθερώθηκαν, προκαλώντας ρύπανση σε αρκετά ρέματα, ποτάμια και λίμνες της περιοχής. Και αναρωτιόμαστε: Αν δεν μπορεί στον Καναδά να διασφαλιστεί η μη επικινδυνότητα των μεταλλείων χαλκού - χρυσού πώς αυτό μπορεί να διασφαλιστεί στην Ελλάδα;\nΣτη μετά Σαμαρά και Δένδια εποχή, και με μια νέα κυβέρνηση, δυστυχώς τα πράγματα δεν έχουν αλλάξει μέχρι στιγμής. Αντιθέτως, πέρα και πάνω απ΄ τη νομιμότητα ή την παρανομία, τα επικοινωνιακά και χρηματιστηριακά παιχνίδια, την πολιτική βούληση και τις καλές ή κακές προθέσεις, αυτό που τελικά μένει είναι ότι ο τόπος μας συνεχίζει να καταστρέφεται με γρήγορους ρυθμούς. Πέρα από κάθε τι άλλο, αυτό που έχει σημασία είναι ότι η Ελληνικός Χρυσός προσπαθεί να εκβιάσει και να δημιουργήσει τετελεσμένα, θυσιάζοντας, μέρα με τη μέρα, τον τόπο μας.\nΤαυτόχρονα, χρησιμοποιεί τους εργαζόμενούς της ως προμετωπίδα της επικοινωνιακής της στρατηγικής. Σε τρεις συνεχόμενες προγραμματισμένες πορείες διαμαρτυρίας του κινήματος ενάντια στην εξόρυξη χρυσού, οι εργαζόμενοι οργάνωσαν αντισυγκέντρωση. Η πάγια αυτή τακτική είναι εξαιρετικά επικίνδυνη, και οδηγεί στο συμπέρασμα ότι η εταιρεία επιδιώκει την κοινωνική ένταση. Βέβαια, και με τη νέα κυβέρνηση δεν έλειψε η χρήση βίας από την αστυνομία, ενώ σε μια από τις προαναφερόμενες πορείες διαμαρτυρίας του κινήματος και σε αγαστή συνεργασία με τους εργαζόμενους της εταιρίας προπηλάκιζαν και χτυπούσαν διαμαρτυρόμενους πολίτες.\nΜε δεδομένη την καταστροφή που συντελείται στο βουνό και την ανεπίστρεπτη κατάσταση που έχουμε να αντιμετωπίσουμε, το μήνυμά μας προς την κυβέρνηση είναι σαφές: δεν υπάρχει χρόνος για συζητήσεις, παλινδρομήσεις και αναποφασιστικότητα. Μόνο οι πράξεις μετράνε και η υλοποίηση των δεσμεύσεων και αυτές θέλουμε να δούμε. Η κυβέρνηση οφείλει να συνειδητοποιήσει ότι η καθυστέρησή της δεν την αφήνει απλώς εκτεθειμένη σχετικά με τις δεσμεύσεις της, αλλά επιτρέπει τη συνέχιση της καταστροφής μιας ολόκληρης περιοχής.\nΗ Επιτροπή Αγώνα Μεγάλης Παναγίας που αποτελείται από φορείς και πολίτες του τόπου και εκφράζει τη βούληση των αγωνιζόμενων πολιτών, καθιστά σαφές προς κάθε κατεύθυνση για άλλη μια φορά, ότι θα συνεχίσει να παλεύει για καθαρό αέρα και νερό και απαιτεί:\n· Άμεση πολιτική βούληση από την κυβέρνηση να σταματήσει όλες τις εργασίες στις Σκουριές.\n· Σταδιακά φθίνουσα πορεία των μεταλλείων του Στρατωνίου- Μαδέμ Λάκκου και Ολυμπιάδας.\n· Αποχαρακτηρισμός της περιοχής από μεταλλευτική.\n· Αποκατάσταση όλων των πληγωμένων από την εκμετάλλευση περιοχών.\ntags: εξόρυξη χρυσού, διαμαρτυρία, El Dorado


Για μια αειφόρο τουριστική ανάπτυξη | Η ΚΑΘΗΜΕΡΙΝΗ\nΓια μια αειφόρο τουριστική ανάπτυξη\nΣτο δεύτερο μέρος του αφιερώματος της «Κ», τρεις ειδικοί προτείνουν λύσεις για το μέλλον των πόλεων και των νησιών\nΤα νησιά καλύπτουν τα δύο τρίτα του ελληνικού τουρισμού και η μόνη βιώσιμη επιλογή ανάπτυξης είναι αυτή της ποιότητας (στη φωτ., η Ερμούπολη). Φωτ. SHUTTERSTOCK\n1 Ιουνίου, 2021 01.06.2021 • 07:46\nΝα εγκαταλείψουμε τη λογική σούπερ μάρκετ και να υιοθετήσουμε αυτήν του ντελικατέσεν, τονίζει στο κείμενό του ο Γιάννης Σπιλάνης, καθηγητής στο Τμήμα Περιβάλλοντος του Πανεπιστημίου Αιγαίου και διευθυντής του Παρατηρητηρίου Βιώσιμου Τουρισμού Αιγαίου του ΠΟΤ.\nΣτο πρώτο μέρος του αφιερώματος στην «Κ» της περασμένης Κυριακής (23/5 «Τουρισμός, σε αναζήτηση του μέτρου»), έξι προσωπικότητες με κατάθεση έργου και προβληματισμών στα βέλτιστα μοντέλα ανάπτυξης νησιών και πόλεων μοιράστηκαν τις σκέψεις τους και τις προτάσεις τους για την Ελλάδα του μέλλοντος, η οποία θα ωφελείται από τον τουρισμό χωρίς όμως να επιβαρύνει το φυσικό περιβάλλον και να υποβαθμίζει την ποιότητα ζωής των κατοίκων της.\nΗ συζήτηση συνεχίζεται σήμερα, με άλλες τρεις ενδιαφέρουσες απόψεις. «Η Ελλάδα, με τα νησιά της που καλύπτουν τα δύο τρίτα του ελληνικού τουρισμού, πρέπει να κάνει επιλογές σε ό,τι αφορά το μοντέλο της τουριστικής ανάπτυξης που μέχρι σήμερα αποφεύγει: αυτές της ποιότητας», γράφει ο Γ. Σπιλάνης. Για την ανάγκη τήρησης της πολεοδομικής και χωροταξικής νομοθεσίας και αυτήν της ύπαρξης ορίων στην οικοδόμηση, ανάλογα με την ιδιαιτερότητα και τα χαρακτηριστικά κάθε προορισμού, κάνει λόγο η Μαρία Γάτσου, γενική διευθύντρια του ΣΕΤΕ.\nΤέλος, ο Σωτήρης Μπατζιάς από το τμήμα στρατηγικής και επιχειρηματικού σχεδιασμού της Deloitte αναφέρεται στην επένδυση στο Ελληνικό σημειώνοντας ότι «αναμένεται να δημιουργήσει την πρώτη νέα –ολοκληρωμένη από άποψη αστικού σχεδιασμού– πόλη η οποία θα αναπτυχθεί με γνώμονα την αειφορία».\nΕνα βασικό συμπέρασμα της διδακτορικής μου διατριβής με θέμα «Τουρισμός και περιφερειακή ανάπτυξη: η περίπτωση των ελληνικών νησιών», ήταν ότι ο τουρισμός βοηθάει στη δημιουργία συνθηκών αύξησης των εισοδημάτων, της απασχόλησης, του πληθυσμού (αυτό που ονομάζουμε μεγέθυνση) σε μια περιοχή, αλλά δεν συμβάλλει αυτόματα στη σταθερή και βιώσιμη ανάπτυξη των περιοχών αυτών. Ηταν ξεκάθαρο ήδη από τη δεκαετία του ’80 ότι νησιά όπως η Ρόδος, η Μύκονος, η Σαντορίνη, η Κως είχαν καταφέρει να αντιστρέψουν τη φθίνουσα οικονομική και δημογραφική τους πορεία εξαιτίας του τουρισμού.\nΤο συμπέρασμα αυτό επιβεβαιώνει μετά τόσα χρόνια τουριστικής ανάπτυξης ο Παγκόσμιος Οργανισμός Τουρισμού (ΠΟΤ) σε πρόσφατη έκθεσή του με τίτλο «Τουρισμός για βιώσιμη ανάπτυξη». Συμπληρώνει μάλιστα ότι έπειτα από μακροχρόνιες συζητήσεις γύρω από την αναγκαιότητα υιοθέτησης πολιτικών για έναν βιώσιμο τουρισμό, που θα συμβάλει στη βελτίωση της παγκόσμιας κατάστασης, τα κράτη και οι επιχειρήσεις λένε και υπόσχονται πολλά, αλλά πράττουν λίγα.\nΤα νησιά του κόσμου όλου, και ειδικά τα ελληνικά, είναι τόποι ελκυστικοί για το κυρίαρχο τουριστικό προϊόν του πλανήτη τη μεταπολεμική περίοδο, τον τουρισμό του ήλιου και της θάλασσας. Αυτό το γεγονός συσσωρεύει πιέσεις περιβαλλοντικές και κοινωνικές στα εύθραυστα νησιωτικά οικοσυστήματα, ενώ, παρά τα εμφανή θετικά συνολικά οικονομικά αποτελέσματα, εκφράζονται πολλές αμφιβολίες για τον τρόπο διάχυσής τους στις τοπικές κοινωνίες.\nΠροφανώς τα προβλήματα δεν έχουν την ίδια ισχύ και ένταση παντού, αλλά είναι ανάλογα των τουριστικών ροών και του μοντέλου τουριστικής ανάπτυξης ακόμη και μεταξύ των ελληνικών νησιών. Υπάρχουν νησιά όπου η αναλογία διανυκτερεύσεων ανά κάτοικο και ανά έκταση είναι ιδιαίτερα υψηλή, γεγονός που αποτυπώνει την ύπαρξη κινδύνων βιωσιμότητας της όλης πορείας.\nΜε βάση τα δεδομένα του Παρατηρητηρίου Βιώσιμου Τουρισμού Αιγαίου μπορούμε να κατατάξουμε τα νησιά μας σε παραθεριστικά (δηλαδή αυτά με περισσότερες ιδιωτικές κλίνες παρά επαγγελματικές), σε νησιά με υψηλή εξάρτηση από tour operators και σε νησιά που βασίζονται σε μη οργανωμένους τουρίστες. Καθεμιά από τις κατηγορίες αυτές καταγράφουν διαφορετικές οικονομικές, κοινωνικές και περιβαλλοντικές επιδόσεις που θα πρέπει να αξιοποιηθούν σε ό,τι αφορά τον μελλοντικό σχεδιασμό. Παρά τον κίνδυνο υπερβολικής γενίκευσης, θα υποστήριζα ότι τα πρώτα υστερούν σε επιδόσεις και τα τελευταία υπερτερούν.\nΠώς μπορούμε να μεγιστοποιήσουμε τις αποδόσεις του τουρισμού, όπως ζητεί ο ΠΟΤ, δηλαδή το αποτύπωμά του, χωρίς να βάλουμε σε κίνδυνο τη φέρουσα ικανότητα του κάθε νησιού ξεχωριστά; Δύο βασικές προϋποθέσεις:\n• Η ύπαρξη σχεδίου ανάπτυξης και διαχείρισης τουρισμού ενταγμένο στον συνολικό αναπτυξιακό σχεδιασμό ώστε να λαμβάνονται υπόψη τα όρια που υπάρχουν στα μικρά οικοσυστήματα, αλλά και η ανάγκη για βελτίωση της ποιότητας ζωής των κατοίκων. Η λειτουργία παρατηρητηρίων και φορέων διαχείρισης, σε επίπεδο περιφέρειας αλλά και σημαντικών προορισμών, αποτελούν τα κατάλληλα εργαλεία.\n• Ο τουριστικός σχεδιασμός στα νησιά οφείλει να εστιάσει όχι στον «φτηνό» και στον «μεγάλης κλίμακας» τουρισμό, αφού έχει περιορισμένους πόρους και χώρο αλλά και μεγάλα κόστη λειτουργίας. Οφείλει να αναδείξει τις πολιτιστικές, περιβαλλοντικές και παραγωγικές ιδιαιτερότητες του κάθε νησιού με προϊόντα και υπηρεσίες ποιοτικές, με ταυτότητα και υψηλή προστιθέμενη αξία που να ενσωματώνουν τεχνογνωσία και εκπαιδευμένο ανθρώπινο δυναμικό.\nΗ πανδημία προκαλεί μια νέα επανεκκίνηση του τουρισμού με πολλές άγνωστες παραμέτρους. Η Ελλάδα, με τα νησιά της που καλύπτουν τα δύο τρίτα του ελληνικού τουρισμού, πρέπει να κάνει επιλογές σε ό,τι αφορά το μοντέλο της τουριστικής ανάπτυξης που μέχρι σήμερα αποφεύγει: αυτές της ποιότητας. Η Ελλάδα λόγω του μεγέθους της αλλά και των ιδιαίτερων χαρακτηριστικών της θα πρέπει να απορρίψει την επιλογή του σούπερ μάρκετ και να υιοθετήσει αυτή του καταστήματος ντελικατέσεν, με ό,τι αυτό προϋποθέτει σε ό,τι αφορά την παραγωγή και τη διακίνηση του τουριστικού προϊόντος.\n* Ο κ. Γιάννης Σπιλάνης είναι καθηγητής στο Τμήμα Περιβάλλοντος του Πανεπιστημίου Αιγαίου και διευθυντής του Παρατηρητηρίου Βιώσιμου Τουρισμού Αιγαίου του ΠΟΤ.\nΑρρηκτη σχέση τουρισμού και βιώσιμης ανάπτυξης\nΜπορεί τα μάτια όλου του πλανήτη να είναι στραμμένα στην αντιμετώπιση της πανδημίας και των επιπτώσεων αυτής, όμως ζητήματα όπως η βιώσιμη ανάπτυξη παραμένουν κυρίαρχα και έχουν ενισχυθεί και ως ανάγκη στο πεδίο των συζητήσεων και της έρευνας τόσο σε παγκόσμιο επίπεδο, όσο και εντός της χώρας.\nΗ τουριστική δραστηριότητα αποτελεί σημαντικό μέρος αυτών των συζητήσεων. Ολοι οι ανεπτυγμένοι προορισμοί αναζητούν διαρκώς τρόπους για να εξασφαλίσουν όρους βιώσιμης ανάπτυξης. Στην Ελλάδα, ο Σύνδεσμος Ελληνικών Τουριστικών Επιχειρήσεων (ΣΕΤΕ), ήδη από το 2016, είχε ξεκινήσει έναν κύκλο διαβουλεύσεων και παρεμβάσεων σε κεντρικό και περιφερειακό επίπεδο, επισημαίνοντας σε κάθε ευκαιρία ότι το μέλλον του τουρισμού είναι άρρηκτα συνδεδεμένο με τη βιώσιμη ανάπτυξη, τον σεβασμό στο περιβάλλον, στην κοινωνία, στον άνθρωπο. Ο τουρισμός δεν είναι αυτοσκοπός, αλλά αναδεικνύεται σε κύριο ανταγωνιστικό πλεονέκτημα της χώρας μας, που συμβάλλει σε σημαντικό βαθμό στην οικονομία, στην απασχόληση και κατ’ επέκταση στην κοινωνική ευημερία. Αλλωστε, για να έχουμε ευχαριστημένους τουρίστες, πρέπει να έχουμε αρχικά ευχαριστημένους κατοίκους.\nΗ ιστορία της πανδημίας μετέβαλε βραχυπρόθεσμα τις προτεραιότητες, όμως δεν άλλαξε τον σταθερό μας στόχο για τη σωστή διαχείριση και ανάπτυξη των προορισμών.\nΗ πανδημία, πέραν των αρνητικών της επιπτώσεων, δημιουργεί και μία ευκαιρία για την αντιμετώπιση σειράς ζητημάτων προς αυτή την κατεύθυνση.\nΕνα τέτοιο ζήτημα είναι και η αντιμετώπιση της άναρχης και ανεξέλεγκτης δόμησης λόγω έλλειψης χωρικού σχεδιασμού. Ενα βασικό εργαλείο προς αυτή την κατεύθυνση αποτελεί το Ειδικό Χωροταξικό Πλαίσιο για τον Τουρισμό, το οποίο βρίσκεται στην τελική φάση θεσμοθέτησής του. Πιστεύουμε ότι πρέπει να στοχεύει στη δημιουργία και διατήρηση ευημερούντων κοινωνικών, οικονομικών και οικολογικών συστημάτων και να λειτουργεί ως καταλύτης για τη σύνθεση πολλές φορές αντίρροπων παραμέτρων, λαμβάνοντας υπόψη τις διεθνείς καλές πρακτικές, αλλά και την ελληνική ιδιαιτερότητα. Από την άλλη, τίθεται κατά καιρούς το ζήτημα της αυξανόμενης οικοδόμησης των νησιών και των παράκτιων περιοχών, ένα θέμα που δεν αφορά μόνο τον τουρισμό. Στο πλαίσιο αυτό, θα είχε ενδιαφέρον να δούμε το ισοζύγιο, όπως έχει διαμορφωθεί τα τελευταία χρόνια, μεταξύ αδειοδοτημένων και μη αδειοδοτημένων καταλυμάτων που προσφέρονται για βραχυχρόνιες μισθώσεις. Σε κάθε περίπτωση, είναι απαραίτητο να τηρείται η πολεοδομική και χωροταξική νομοθεσία και να υπάρχουν όρια στην οικοδόμηση, ανάλογα με την ιδιαιτερότητα και τα χαρακτηριστικά κάθε προορισμού.\nΣτο ίδιο πλαίσιο, βαρύτητα πρέπει να δοθεί και στη διαχείριση προσέγγισης κρουαζιερόπλοιων. Η αξιοποίηση της τεχνολογίας μπορεί να βοηθήσει σε αυτή την κατεύθυνση, με οργανωμένο τρόπο, έτσι ώστε να αποφεύγεται ο συνωστισμός που δημιουργεί αρνητικές εντυπώσεις στους τουρίστες και μεγάλα προβλήματα στους κατοίκους και στις υποδομές.\nΑντίστοιχα, η τεχνολογία μπορεί να συμβάλει σημαντικά και στη διαχείριση των ροών στους αρχαιολογικούς χώρους, με την παράλληλη επιδίωξη η εμπειρία για τους επισκέπτες να γίνει βιωματική. Σε ό,τι αφορά την τιμή των εισιτηρίων, αυτό είναι ένα θέμα που συνδέεται με το επίπεδο των υπηρεσιών σε κάθε χώρο και την εξασφάλιση της ανταγωνιστικότητας σε σχέση με αντίστοιχους χώρους στο εξωτερικό.\nΗ πραγματικότητα είναι ότι οι τουριστικές επιχειρήσεις είναι έτοιμες να συμβάλουν σε κάθε προσπάθεια που θα οδηγήσει τη χώρα σε διαδρομές βιώσιμης ανάπτυξης. Το κράτος από την πλευρά του οφείλει να δημιουργεί το ρυθμιστικό πλαίσιο και να δίνει κίνητρα για την ταχύτερη ικανοποίηση αυτών των στόχων. Ο συνδυασμός της προθυμίας και της ετοιμότητας των τουριστικών επιχειρήσεων με το κατάλληλο θεσμικό πλαίσιο μπορεί, αναμφίβολα, να μας οδηγήσει στην επόμενη μέρα του τουρισμού, με τη βιωσιμότητα να παίζει πρωταγωνιστικό ρόλο όχι μόνο στην τουριστική ανάπτυξη της χώρας μας, αλλά και στον τρόπο που την προβάλλουμε διεθνώς.\n* Η κ. Μαρία Γάτσου είναι γενική διευθύντρια του ΣΕΤΕ.\nΒασική προτεραιότητα οι «έξυπνες» πόλεις\nΟ μετασχηματισμός των πόλεων σε «έξυπνες» αποτελεί πλέον βασική προτεραιότητα για την αντιμετώπιση προκλήσεων που συνδέονται τόσο με τη διαχείριση κρίσεων, όσο και με την αντιμετώπιση χρόνιων ζητημάτων που περιορίζουν τις προοπτικές ευημερίας.\nΗ ανάπτυξη των σύγχρονων πόλεων στηρίζεται στην ενσωμάτωση ψηφιακών λύσεων για τη βελτίωση της απόδοσης των αστικών υπηρεσιών, της εμπειρίας των επισκεπτών και της ποιότητας ζωής των πολιτών. Για την αντιμετώπιση των προκλήσεων μιας βιώσιμης οικονομικής ανάπτυξης απαιτείται από τις διοικήσεις των πόλεων να αναγνωρίσουν – αναζητήσουν την τοποθέτησή τους σε ένα περιβάλλον ισχυρών παγκόσμιων τάσεων (π.χ. αστικοποίηση, στόχοι βιωσιμότητας, υγειονομικά πρωτόκολλα, υψηλές απαιτήσεις πολιτών, τεχνολογικές εξελίξεις). Οι προκλήσεις μετασχηματισμού αφορούν τόσο τα μεγάλα αστικά κέντρα όσο και την περιφέρεια και τα ελληνικά νησιά, η επιχειρησιακή λειτουργία των οποίων επιβαρύνεται ιδιαίτερα τους καλοκαιρινούς μήνες λόγω της τουριστικής κίνησης. Περιπτώσεις όπως η Αστυπάλαια αποτελούν παραδείγματα της μετάβασης σε ένα νέο μοντέλο.\nΑστικά κέντρα. Εως το 2050 πάνω από το 65% του πληθυσμού αναμένεται να ζει σε πόλεις. Ειδικά για τα μεγάλα αστικά κέντρα, όπως η Αθήνα, οι παραπάνω σύγχρονες τάσεις δημιουργούν σημαντικές πιέσεις στο υφιστάμενο μοντέλο λειτουργίας και εξυπηρέτησης πολιτών και επισκεπτών. Ο μετασχηματισμός προς τη βιώσιμη ανάπτυξη θα πρέπει να στηριχθεί στην αποτελεσματική συνεργασία ενός οικοσυστήματος ενδιαφερομένων και στην αξιοποίηση ψηφιακών εργαλείων για τη βελτίωση της απόδοσης σε τομείς που αφορούν την καθημερινότητα των πολιτών, την κινητικότητα, την ασφάλεια, την εκπαίδευση, την υγεία και το περιβάλλον.\nΗ αντιμετώπιση της πρόσφατης πανδημίας ανέδειξε ευκαιρίες και δυνατότητες για την προσαρμογή σε νέα δεδομένα. Η συντονισμένη προώθηση δέσμης παρεμβάσεων που αφορούν τις παραπάνω περιοχές απαιτεί στρατηγικό σχεδιασμό και συνεργασίες που θα διασφαλίσουν την απαραίτητη συνέπεια κατά την περίοδο υλοποίησης. Κύριο συστατικό επιτυχίας αποτελεί η δημιουργία ενός περιβάλλοντος ανάδειξης καινοτόμων λύσεων, η διασύνδεση βασικών υποδομών και η αξιοποίηση δεδομένων για τη λήψη αποφάσεων, αλλά και η προώθηση αναγκαίων ρυθμιστικών πρωτοβουλιών που θα επιτρέψουν τη βέλτιστη αξιοποίηση νέων επιχειρησιακών μοντέλων διαχείρισης.\nΗ πρώτη smart city. Η επένδυση στο Ελληνικό από τη Lamda Development αναμένεται να δημιουργήσει την πρώτη νέα –ολοκληρωμένη από άποψη αστικού σχεδιασμού– πόλη, η οποία θα αναπτυχθεί με γνώμονα την αειφορία. Είναι ένα από τα μεγαλύτερα στην Ευρώπη και το πιο φιλόδοξο αναπτυξιακό έργο ιδιωτικής πρωτοβουλίας στην Ελλάδα με ιδιαίτερα θετικό αντίκτυπο στην ελληνική οικονομία.\nΗ μεγάλης κλίμακας αστική ανάπλαση αναμένεται να στηριχθεί εξαρχής σε προδιαγραφές βιώσιμης ανάπτυξης, αξιοποιώντας το πλεονέκτημα του αρχικού σχεδιασμού (greenfield). Συνολικά, το Ελληνικό εκτιμάται ότι θα προσελκύσει περισσότερους από ένα εκατ. νέους τουρίστες στην περιοχή και έχει ήδη ξεκινήσει να προσελκύει έντονο επενδυτικό ενδιαφέρον. Προωθεί ένα νέο – διαφοροποιημένο προϊόν, το οποίο συνδυάζει τις επιμέρους αναπτύξεις, αναδεικνύοντας παράλληλα την υπεραξία που μπορεί να προκύψει από την υιοθέτηση «έξυπνων» πρακτικών που μπορούν να ενισχύσουν την απόδοση των επενδυτικών κεφαλαίων. Η τεχνολογία και η καινοτομία αναμένεται να αποτελέσουν ουσιαστικούς αρωγούς για τη δημιουργία μιας σύγχρονης πόλης – παράδειγμα αστικής ανάπλασης.\nΗ βιώσιμη ανάπτυξη αποτελεί κεντρικό άξονα σχεδιασμού για τις πόλεις του αύριο. Εχει αποκτήσει ισχυρή δυναμική, στηρίζοντας την προώθηση «έξυπνων» λύσεων. Παρ’ όλα αυτά, θα πρέπει να συνδυάζεται με μια συνεκτική στρατηγική, η οποία αναγνωρίζει τα ιδιαίτερα χαρακτηριστικά των περιοχών, αξιοποιεί συνεργασίες και προωθεί την κατάλληλη δέσμη παρεμβάσεων που μεγιστοποιεί το αναπτυξιακό αποτύπωμα.\n* Ο κ. Σωτήρης Μπατζιάς είναι Principal | Strategy & Business Design, Smart city strategy leader, Deloitte Ελλάδος.\nΤουρισμός, σε αναζήτηση του μέτρου


FRIZZY HAIR: 4 TIPS ΓΙΑ ΝΑ ΑΠΑΛΛΑΓΕΙΣ ΜΙΑ ΓΙΑ ΠΑΝΤΑ | Beautiful Life | blife.gr\nFRIZZY HAIR: 4 TIPS ΓΙΑ ΝΑ ΑΠΑΛΛΑΓΕΙΣ ΜΙΑ ΓΙΑ ΠΑΝΤΑ\nΦριζαρισμένα μαλλιά. Η μάστιγα της εποχής μας. Η ατμοσφαιρική ρύπανση, η υπεριώδης ακτινοβολία και του υπερβολικό styling είναι μερικές από τις αιτίες που προκαλούν το φριζάρισμα.\nΠαρακάτω θα βρεις μερικά χρήσιμα tips για να βελτιώσεις την εμφάνιση των μαλλιών σου:\n– Μην παραλείψεις ποτέ το conditioner. Διαφορετικά, η επιδερμίδα του κρανίου σου, στην προσπάθεια της να ενυδατωθεί, απορροφά την υγρασία του αέρα. Αυτή η διαδικασία φριζάρει τα μαλλιά.\n– Μια φορά την εβδομάδα και ιδιαίτερα αυτή την περίοδο που ο ήλιος γίνεται όλο και πιο καυτός, χρησιμοποίησε μια ενυδατική μάσκα για τα μαλλιά, που θα τα θρέψει σε βάθος και θα τα προστατεύσει από βλαβερούς εξωτερικούς παράγοντες.\n– Απέφυγε το σεσουαρ. Η κατευθείαν επαφή με τον ζεστό αέρα, καταστρέφει την τρίχα και φθείρει σε μεγάλο βαθμό την ποιότητά της.\n– Βούρτσιζε τα μαλλιά σου περισσότερες από μια φορές σε καθημερινή βάση, αφού με αυτό τον τρόπο θα μεταφέρεις την λιπαρότητα του κρανίου στην τρίχα και θα βελτιώσεις την υγιή εικόνα της.\n– Το ήξερες ότι οι βαμβακερές σου μαξιλαροθήκες απορροφούν την υγρασία των μαλλιών σου; Άπλωσε πάνω στο μαξιλάρι σου ένα μεταξωτό μαντήλι, το οποίο θα κρατήσει το κεφάλι σου ενυδατωμένο κατά τις ώρες του ύπνου\nΣχετικά άρθρα :BlifefrizzyΕπιλογέςμαλλιά


Παγιδευμένο σε εκλογικές ακροβασίες το Μαξίμου - Ειδήσεις - νέα - Το Βήμα Online\nΠαγιδευμένο σε εκλογικές ακροβασίες το Μαξίμου\nΕγκλωβισμένος στην επιλογή της μακράς προεκλογικής περιόδου βρίσκεται πλέον ο Αλέξης Τσίπρας, παρακολουθώντας πλέον την πολλαπλή φθορά της κυβέρνησής του\nΕγκλωβισμένος στην επιλογή της μακράς προεκλογικής περιόδου βρίσκεται πλέον ο πρωθυπουργός Αλέξης Τσίπρας, παρακολουθώντας πλέον την πολλαπλή φθορά της κυβέρνησής του.\nΟι ανεπαρκείς επικοινωνιακές ακροβασίες του επιτελείου του Μεγάρου Μαξίμου αποδεικνύονται καθημερινώς, είτε με αφορμή τις ανεξέλεγκτες παρεμβάσεις του Παύλου Πολάκη, είτε με τις οργανωμένες αντιδράσεις κατά στελεχών του ΣΥΡΙΖΑ, όπου και αν εμφανίζονται ανά τη χώρα, είτε με τις αλλεπάλληλες δημοσκοπήσεις στις οποίες παρουσιάζεται μια εικόνα μη αναστρέψιμη για την κυβέρνηση.\nΓια το λόγο αυτό, αναζητείται στον στενό περιβάλλον του πρωθυπουργού ένα σενάριο με κύριο μέλημα την αποτροπή μιας απόλυτης εκλογικής καταστροφής και, σε δεύτερο επίπεδο, τη διαχείριση της επόμενης ημέρας των εκλογών.\nΔιαβάστε στο ρεπορτάζ του Άγγελου Κωβαίου στο «Βήμα της Κυριακής»:\nΤι δείχνουν τα ποσοστά της ΝΔ για αυτοδυναμία;\nΠόσο επηρεάζει την κυβέρνηση η «υπόθεση Πολάκη»;\nΠως εξελίσσεται η προσπάθεια ΣΥΡΙΖΑ για αποδυνάμωση του ΚΙΝΑΛ;\nΠοιοι υπουργοί της «βγαίνουν» μπροστά επιχειρώντας να αλλάξουν το αρνητικό κλίμα;


Ducray Keracnyl Stick Correcteur Teinte 2.15gr | Pharm24.gr\nDucray Keracnyl Stick Correcteur Teinte 2.15gr\nStick για Τοπική Χρήση που Ξηραίνει & Καλύπτει τις Ατέλειες\nΚΩΔΙΚΟΣ ΠΡΟΪΟΝΤΟΣ: 004539\nΌταν το ζητούμενο είναι η κάλυψη ατελειών με μικρά τεχνάσματα, χρησιμοποιείστε το Keracnyl Stick Correcteur Teinté. Ξηραίνει τις ατέλειες, τις εξαφανίζει και τις καλύπτει. Η καλυπτική του δράση είναι άμεση και το αποτέλεσμα τελείως φυσικό. Βολικό ... Περισσότερα\nΌταν το ζητούμενο είναι η κάλυψη ατελειών με μικρά τεχνάσματα, χρησιμοποιείστε το Keracnyl Stick Correcteur Teinté. Ξηραίνει τις ατέλειες, τις εξαφανίζει και τις καλύπτει. Η καλυπτική του δράση είναι άμεση και το αποτέλεσμα τελείως φυσικό. Βολικό στη μεταφορά, εύκολο στη χρήση.\nΤο προϊόν προστέθηκε στον κατάλογο μας στις: 2013-06-09 18:51:37, τελευταία ενημέρωση: 2020-07-11 03:31:26\nΠΑΝΑΓΙΩΤΑ Σ.- αγοράστηκε στις 26/01/2016\nΕχω δοκιμάσει διαφορά παρόμοια προϊόντα, μόνο αυτο ανταποκρίνεται πλήρως στις απαιτήσεις μου.\nΘα λάβετε ένα email/sms από το Pharm24.gr μόλις παραλάβουμε ξανά το Ducray Keracnyl Stick Correcteur Teinté 2,15 gr, Διορθωτικό στικ με χρώμα για τις ατέλειες


Art Cafe Αστραδενή: Έκθεση έργων της ζωγράφου Γεωργίας Καραμπέλου\nΈκθεση έργων της ζωγράφου Γεωργίας Καραμπέλου\nΗ Γεωργία Καραμπέλου ήδη από τη δεύτερη ατομική της έκθεση στη Λιβαδειά, θέλησε να ανοίξει ένα διάλογο με τον τόπο, όπου γεννήθηκε. Θέλησε να επιστρέψει τις δημιουργίες της στην αφετηρία τους. Έτσι έστησε ξανά τον καμβά της στον Παρνασσό, στη Δαύλεια και τη Λιβαδειά. στον Τόπο της.\nΞανάγγιξε και χάιδεψε με το χέρι της ζωγράφου τώρα πια, τις στιγμές εκείνες που την οδήγησαν στη δημιουργία, στο χρώμα και το σχήμα. Γύρισε πίσω στην πορεία της αθωότητας. στην εσωτερική πατρίδα τής μνήμης. στις μυρωδιές και τους ήχους που ζωντάνεψαν μέσα της τις «Φύσεις», που ελευθερώνει στο τελάρο της. Εκεί που αγαπημένες στιγμές κι αγαπημένες εικόνες έγιναν οδηγός της αλάθητος. Άρχισε να ξετυλίγει το κουβάρι της μνήμης για να μάς οδηγήσει στον προσωπικό της χάρτη.\nΜέσα από το χρώμα, που τόσο αγαπάει, μας έβαλε στα «Παιχνίδια» των παιδικών της αναζητήσεων. Κατάφερε να χωρέσει στο ανεικονικό και το αφηρημένο τη χαρά της εξερεύνησης και το συναίσθημα της εσωτερικής απελευθέρωσης. Το παιδί που ήταν, το παιδί που ρούφηξε το φως και το χρώμα του δάσους, που κοινώνησε τις μυστικές ευωδιές της γης, τις εξομολογείται τώρα με το χρωστήρα και μας προτείνει «Διεξόδους» κι ορίζοντα, όταν η ανάσα γίνεται δύσκολη . .. Στις «Γυμνές Μορφές» ξεδίπλωσε την ψυχή μέσα από τη σάρκα… Εδώ το υλικό στοιχείο έγινε πηδάλιο ανακάλυψης εκείνου του άλλου, του φευγαλέου, του άυλου, που αγαπά να κρύβεται. κι άλλοτε μας ξεφεύγει πίσω από καμπύλες, βλέμματα και πάντοτε χρώμα, και άλλοτε πάλι μας επιτρέπει το πλησίασμα, όταν γυμνωθούμε από το περιττό κι ψηλαφίσουμε την εσωτερική μας αλήθεια.\nΜε την Επιστροφή πρότεινε ένα μονοπάτι για τον εσωτερικό κόσμο μας, μάς άνοιξε πόρτες και παράθυρα, για να διαλέξουμε αυτό που θα μας φέρει πιο κοντά στην άχρονη μνήμη της παιδικής μας ενηλικίωσης.\nΒασιλική Σταθάκη MA Museum Studies\nΔιάρκεια έκθεσης από 21 Οκτωβρίου έως 20 Νοεμβρίου 2011\nΛίγα λόγια για τη Γεωργία Καραμπέλου\nΗ Γεωργία Καραμπέλου γεννήθηκε στη Δαύλεια Βοιωτίας, ενώ τα τελευταία χρόνια ζει στο Μαρούσι και εργάζεται ως υπάλληλος στο Υπουργείο Οικονομικών. Με τη ζωγραφική άρχισε να ασχολείται το Δεκέμβριο του 2005 και έως σήμερα έχει συμμετάσχει τόσο σε ομαδικές όσο και σε ατομικές εκθέσεις.\nΟμαδική έκθεση Δημοτών Δήμου Αμαρουσίου (2006)\nΟμαδική έκθεση του Πολιτιστικού Τμήματος του Υπουργείου Οικονομικών (2008)\nΑτομική έκθεση στο Πολιτιστικό Κέντρο του Δήμου Αμαρουσίου (2009)\nΑτομική έκθεση στο Πολιτιστικό Κέντρο του Δήμου Λειβαδιάς (2011)\nΤα έργα της έτυχαν θερμής υποδοχής από έναν ευρύ κύκλο φιλότεχνων και πολλά από αυτά βρίσκονται ήδη σε ιδιωτικές συλλογές. Περισσότερα σχετικά με το καλλιτεχνικό της έργο θα βρείτε στην ιστοσελίδα της, www.ipaint.gr.\nΑναρτήθηκε από Astradeni ArtCafe στις 1:34 π.μ.\nΕτικέτες Γεωργία Καραμπέλου, εκθέσεις, ζωγραφική\nΟ Βαγγέλης Κούρτογλου κάθε Τρίτη στην Αστραδενή\nΗ Αρπαγή της Περσεφόνης στην Αστραδενή - ομαδική έ...


Με την πρώτη ματιά μπορεί να φαίνεται ότι όλα τα είδη κακοποίησης είναι εύκολο να παρατηρήσετε, αλλά η πραγματικότητα είναι ότι υπάρχουν πολλοί τρόποι να δυσφημιστεί κάποιος άλλος, μερικοί λιγότερο σαφής από ό, τι φαίνονται. Αυτή η δυσάρεστη κατάσταση παρουσιάζεται επίσης στο έργο ορισμένων εργοδοτών και συναδέλφων που αγνοούν εντελώς τον επαγγελματισμό και την αντίληψη του άλλου. Στο .com θα σας δώσουμε μερικά σημαντικά κλειδιά ώστε να ξέρετε πώς να ανιχνεύσετε την κατάχρηση εργασίας.\nΗ επαγγελματική κακοποίηση μπορεί να είναι συγκαλυμμένη και όχι προφανής ή προφανής στα μάτια όλων, αλλά ανεξάρτητα από τον τρόπο που ο δράστης επιλέγει είναι μια πρακτική που επηρεάζει σοβαρά την ψυχική κατάσταση του υπαλλήλου και ότι σε καμία περίπτωση δεν πρέπει να επιτρέπεται στον τομέα επαγγελματική\nΗ επαγγελματική κακοποίηση μπορεί να έχει σημαντικές συνέπειες για την υγεία του εργαζομένου, παράγοντας:\nΦυσική και συναισθηματική πίεση\nΣοβαρή αποθάρρυνση που μπορεί να οδηγήσει σε σύνδρομο Burnout.\nΈνα από τα κύρια χαρακτηριστικά της κατάχρησης της εργασίας είναι το συνεχές αδίκημα προς ένα άτομο ή τα καθήκοντα που εκτελεί με λόγια ή χειρονομίες. Είτε σας λένε απλώς ότι αυτό που κάνετε είναι άχρηστο, είτε ότι θέτουν ένα κακό πρόσωπο σε σας όταν προτείνετε κάτι ή εκτελείτε κάποια εργασία, και στις δύο περιπτώσεις θεωρείται μια στάση που δεν είναι όπως το επαγγελματικό πεδίο.\nΣε κάθε κατάσταση ή σχέδιο, οι επικρίσεις που λαμβάνει ο εργαζόμενος είναι πάντα αρνητικές, στερούνται αντικειμενικότητας και σε πολλές περιπτώσεις είναι άδικες. Ανεξάρτητα από το τι κάνετε ή προτείνετε, οι περισσότεροι από τους χρόνους είναι ανυπόμονοι από ανώτερους ή συναδέλφους.\nΌταν ένας εργαζόμενος βλέπει τον εαυτό του απόλυτα απομονωμένο από την ομάδα εργασίας του, όχι επειδή το έχει αποφασίσει, αλλά επειδή δεν του επιτρέπεται να είναι μέρος αυτού, αντιμετωπίζουμε ένα από τα κύρια στοιχεία της κατάχρησης εργασίας. Εάν οι συνάδελφοί σας ή ο προϊστάμενός σας δεν σας επιτρέπουν να ενσωματώσετε σωστά και να νιώθετε συνεχώς απορριπτέοι, μπορεί να είστε σε ένα εχθρικό και ανεπαρκές εργασιακό περιβάλλον.\nΈνα άλλο από τα σημάδια που καθιστά δυνατή την ανίχνευση της κακομεταχείρισης στο χώρο εργασίας είναι ότι ο υπάλληλος διαρκώς διαψεύδει δημόσια : σε συναντήσεις, συνέδρια, επιτροπές. Οι απόψεις ή οι προτάσεις σας δεν λαμβάνονται υπόψη και ασκούνται αυστηρά, όπως και η δουλειά σας.\nΟ εργαζόμενος αγνοείται εντελώς από τους συναδέλφους ή το αφεντικό του, ακόμα και όταν η παρουσία του είναι απαραίτητη για μια συγκεκριμένη συνάντηση ή εκδήλωση, δεν καλείται. Αυτό έχει ως συνέπεια ότι το πρόσωπο που υφίσταται κατάχρηση της εργασίας αισθάνεται εντελώς απορριφθεί και έξω από την ομάδα εργασίας.\nΗ φυσική επαφή με την ομάδα εργασίας ή με τον επιβλέποντα είναι αρκετά περιοριστική, βασισμένη κυρίως σε μηνύματα ηλεκτρονικού ταχυδρομείου ή τηλεφωνήματα. Υπάρχει ελάχιστη σχέση με το αφεντικό ή με την ομάδα, που κάνει επαφές μόνο αν είναι απολύτως απαραίτητο.\nΣτις πιο σοβαρές περιπτώσεις, η κατάχρηση της εργασίας εκδηλώνεται μέσω λεκτικής ή σωματικής βίας, απειλών, μποϊκοτάζ της εργασίας και μείωσης των μισθών ως μορφή πίεσης. Σε αυτό το σημείο η κατάσταση είναι σοβαρή, το σενάριο αυτό ονομάζεται εργασιακή κινητοποίηση.\nΗ επαγγελματική κακοποίηση είναι μια πρακτική που δεν πρέπει να γίνεται ανεκτή υπό οποιεσδήποτε συνθήκες, επειδή επηρεάζει σοβαρά τον εργαζόμενο τόσο σωματικά όσο και ψυχολογικά. Εάν η εταιρεία σας έχει μια πολιτική κατά της κακοποίησης, πηγαίνετε σε αυτήν, αλλιώς θα καταγγείλετε την κατάσταση σε ανώτερο τμήμα ή τμήμα ανθρωπίνων πόρων για να αναλάβει δράση σχετικά με το θέμα.\nΣτην περίπτωση εταιρειών στις οποίες καμία από αυτές τις εναλλακτικές λύσεις δεν είναι βιώσιμη, είναι καλύτερο να συγκεντρωθούν όλες οι δυνατές προσπάθειες για να βρεθεί μια άλλη θέση εργασίας και να μπορέσει να εγκαταλείψει εκείνο στο οποίο έχουμε κακομεταχείριση. Κανείς δεν αξίζει να εργάζεται σε ανεπαρκή χώρο ή ότι η υγεία του είναι κατεστραμμένη από μια δουλειά.\nΗ κατάχρηση είναι ένα σοβαρό πρόβλημα που απαιτεί προσοχή, μην αφήνετε την κατάσταση να επηρεάζει τη ζωή σας, να την λύσετε


Θεσσαλονίκη: Βρέθηκε νεκρός ο αγνοούμενος ψαράς\nΝωρίτερα σήμερα εντοπίστηκε το σκάφος του\nΟ 65χρονος ψαράς που αγνοείτο βρέθηκε νεκρός λίγο πριν τις 11 το πρωί στην περιοχή της Επανομής, σύμφωνα με το thesstoday.gr.\nΓια τον εντοπισμό του σκάφους και του ψαρά κινητοποιήθηκαν λιμενικοί από τις Λιμενικές Αρχές Θεσσαλονίκης, Νέων Μουδανιών, Νέας Μηχανιώνας και Κατερίνης που άμεσα ξεκίνησαν έρευνες στην ευρύτερη θαλάσσια περιοχή Νέας Μηχανιώνας Θερμαϊκού Κόλπου\nΣτην επιχείρηση έλαβαν μέρος τρία περιπολικά σκάφη του Λιμενικού και επτά αλιευτικά σκάφη ενώ από ξηρά συμμετείχαν περιπολικά οχήματα του Λιμενικού.\nΝωρίτερα εντοπίστηκε το αλιευτικό σκάφος του 65χρονου να πλέει ακυβέρνητο στην Πάλιουρα της Επανομής.\nΕτικέτες: αγνοούμενος, Λιμενικό Σώμα, νεκρός, σκάφος, ψαράς


ΔΑΚΕ ΕΛΤΑ: Ανακοινώθηκε η σύσταση επιτροπής λογιστικού ελέγχου του χρέους\nκαταθέσει στην Βουλή, ως βουλευτής τότε, την πρόταση να συσταθεί η Επιτροπή Λογιστικού Ελέγχου.\n«Με "πρέσβειρα" και ξένο σύμβουλο, αλλά ερήμην της Βουλής, χωρίς νομική βάση,\nκατά προφανή παραβίαση του Κανονισμού και σε αντίθεση με την τωρινή πολιτική της κυβέρνησης, στην αρμοδιότητα της οποίας ανήκουν τα θέματα αυτά. Ο κ. Τσίπρας και η ΚΟ του ΣΥΡΙΖΑ έχουν αντιληφθεί τι εκτρέφουν;» καταλήγει το ΠΑΣΟΚ.


Μαθαίνει τους αντιπάλους του στο Europa League ο Ολυμπιακός, 24Sports & News\nΘα μάθει το δρόμο... ως τον τελικό\n10 ΙΟΥΛΙΟΥ 2020 - 10:56\nΤον δρόμο... ως τον τελικό, θα μάθει σήμερα ο Ολυμπιακός στην κλήρωση του Europa League που θα πραγματοποιηθεί στις 14.00 στη Νιόν της Ελβετίας.\nΟι «ερυθρόλευκοι» έχουν μπροστά τους τη ρεβάνς με τη Γουλβς στο «Μολινό», αλλά από σήμερα θα ξέρουν τους αντιπάλους τους σε περίπτωση που προχωρήσουν στη διοργάνωση. Μάλιστα, οι κληρώσεις θα αφορούν τα προημιτελικά, τα ημιτελικά και επιπλέον την ομάδα που θα είναι γηπεδούχος στον τελικό της διοργάνωσης που θα διεξαχθεί στις 21 Αυγούστου στην Κολωνία.\nΤα ματς που απομένουν για τους «16» θα διεξαχθούν 5 και 6 Αυγούστου, ενώ τα προημιτελικά θα πραγματοποιηθούν πέντε μέρες αργότερα. Όσον αφορά τα ημιτελικά είναι προγραμματισμένα για 16-17 Αυγούστου και θα διεξαχθούν όλα στη Γερμανία, στα γήπεδα της Σάλκε, της Φορτούνα και στην MSV Arena στο Ντούισμπουργκ.\nΕκείνο που πρέπει να σημειωθεί είναι ότι τα ματς θα είναι μονά, ενώ στην κλήρωση δεν υπάρχουν περιορισμοί, ούτε ισχυροί και ανίσχυροι και όλοι μπορούν να κληρωθούν με όλους. Βέβαια επειδή απομένουν οι επαναληπτικοί (με εξαίρεση τα Ίντερ-Χετάφε και Σεβίλλη-Ρόμα) για τους «16» στην κληρωτίδα θα μπουν ζευγάρια ομάδων στη συγκεκριμένη φάση.\nΑγώνας ζωής ή θανάτου! | 13:01\nΈκρηξη στη Βηρυτό: Πληροφορίες για νεκρή Ελληνίδα | 12:56\nΛίβανος: Ναυλωμένη πτήση για άμεση επιστροφή Κυπρίων - Στέλνουμε βοήθεια | 12:48\nΘα έρθει για φιλικά στην Κύπρο ο Παναθηναϊκός | 12:44\nΚύπριοι φοιτητές: Όλες οι πληροφορίες για εγγραφές και δίδακτρα σε βρετανικά πανεπιστήμια | 12:42\n«Τσεκάρει τον Σα η Ατλέτικο Μαδρίτης»\nΕπιμένουν οι Ισπανοί για ενδιαφέρον\nΠαρέμβαση από τη FIFA ζητά ο Ολυμπιακός για τον τελικό Κυπέλλου\nΕπιστολή στην Παγκόσμια Ομοσπονδία προκειμένου να παρέμβει για τον ορισμό του τελικού Κυπέλλου Ελλάδας\n28/07/2020 | ΟΛΥΜΠΙΑΚΟΣ\nΠροτάθηκε στον Ολυμπιακό ο Χουλτ!\nΘέλει να μείνει στην Αθήνα ο Σουηδός\nΠρώτος στη λίστα του Ολυμπιακού για δεξί μπακ ο Ράφαελ\nΦαβορί για δεξί μπακ στον Ολυμπιακό ο Βραζιλιάνος άσος της Λιόν\nΟλυμπιακός: «Η ΕΠΟ έκανε πράξη αυτό που φαινόταν ως διεστραμμένο σενάριο»\nΗ ανακοίνωση των Πειραιωτών για τον ορισμό του τελικού του Κυπέλλου\n27/07/2020 | ΟΛΥΜΠΙΑΚΟΣ\nΟ Τσουκαλάς για την Αγιά Σοφιά (vid)


Ο «άγνωστος» φάκελος της υπόθεσης Μαρφίν - Τέσσερις νέοι ύποπτοι | BLOKO\nΑρχική / Δικογραφία / Ελλάδα / έρευνες / Κρατική Ασφάλεια / Marfin / Ο «άγνωστος» φάκελος της υπόθεσης Μαρφίν - Τέσσερις νέοι ύποπτοι\nΟ «άγνωστος» φάκελος της υπόθεσης Μαρφίν - Τέσσερις νέοι ύποπτοι\n03 Απριλίου Δικογραφία , Ελλάδα , έρευνες , Κρατική Ασφάλεια , Marfin Edit\nΙδιαίτερα σημαντικά στοιχεία για τουλάχιστον τέσσερα άτομα ηλικίας περίπου σήμερα 35-45 ετών που σχετίζονταν με τον αναρχικό χώρο ότι πρωταγωνίστησαν στον φονικό εμπρησμό του υποκαταστήματος της τράπεζας Marfin στην οδό Σταδίου στις 5 Μαΐου 2010 περιέχονται στον νέο φακελο που έχει σχηματίσει η ΕΛ.ΑΣ. για το δραματικό περιστατικό πριν από 11 περίπου χρόνια και το οποίο παραμένει ανεξιχνίαστο. Μάλιστα η ΕΛ.ΑΣ. εστίασε το ενδιαφερον της σε αυτά τα τεσσερα άτομα με βάση την ανάλυση νέου οπτικού υλικού, ορισμένες καταθέσεις κι από αξιοποίηση νέων πληροφοριών. Η νέα αυτή έρευνα ξεκίνησε από τα τέλη του 2019 με βάση νέα δεδομένα της Υποδιεύθυνσης Κρατικής Ασφάλειας της Ασφάλειας Αττικής τα οποία στάλθηκαν στη συνέχεια στην Εισαγγελία Αθηνών και η οποία επέστρεψε προ μερικών ημερών τη δικογραφία στην ΕΛ.ΑΣ. για την πραγματοποίηση προκαταρκτικής εξέτασης.\nΣύμφωνα με αναφορές στα «ΝΕΑ» ανώτατων στελεχών της Λεωφόρου Κατεχάκη «πρόκειται για πολύ πιο ισχυρά στοιχεία, από αυτά που είχαν συγκεντρωθεί στην αρχική φάση της έρευνας και είχαν οδηγήσει στο εδώλιο του κατηγορουμένου τρία άτομα, τα οποία ωστόσο αθωώθηκαν παμψηφεί». Μάλιστα ο νέος κύκλος των υπόπτων δεν έχει καμιά σχέση με τους κατηγορούμενους ή τους αναφερόμενους αναρχικούς εκείνης της περιόδου. Με στελέχη της ΕΛ.ΑΣ. να συμπληρώνουν ότι «παρότι υπήρξε αρχικά ενδελεχής έρευνα της υπόθεσης και τα 11 χρόνια που παρήλθαν προφανώς δεν ευνοούν την ανεύρεση νέων στοιχείων - αφού προφανώς οι ύποπτοι έχουν εξαϋλώσει τα ίχνη των πράξεών τους - παρ' όλα αυτά η τωρινή έρευνα περιέχει ορισμένα νέα αξιοποιήσιμα στοιχεία. Κι επιπλέον δεν είναι τόσο «τυφλή» και αόριστη όπως την αρχική περίοδο. Με το δεδομένο ότι λόγω της ανάγκης κατάσβεσης της μοιραίας πυρκαγιάς, των μεγάλων ποσοτήτων νερού που ρίχθηκαν στο σημείο αλλά και του πλήθους που στεκόταν στο σημείο του εμπρησμού εξαφανίσθηκε οποιοδήποτε ίχνος (DNA, αποτυπώματα κ.λπ.) των δραστών, από τους οποίους οι περισσότεροι είχαν καλυμμένα τα χαρακτηριστικά τους.\nΜάλιστα στη δικογραφία που είχε σχηματισθεί την περίοδο 2010 - 2013 συμπεριλαμβανόταν και πόρισμα των Εγκληματολογικών Εργαστηρίων της ΕΛ.ΑΣ. ότι υπήρχε αδυναμία εξαγωγής άλλων σημαντικών στοιχείων από τα βίντεο της επίθεσης. Κι ορισμένες υπόνοιες είχαν υπάρξει με βάση μέχρι και τα χρώματα των παπουτσιών ή τα ρούχα των αγνώστων. Ομως φαίνεται ότι έστω και δέκα χρόνια μετά η εστιασμένη έρευνα της ΕΛ.ΑΣ. ανέδειξε σημαντικά νεότερα στοιχεία.\nΕπεξεργασία 92 βίντεο\nΑπό την πρώτη ημέρα του φονικού εμπρησμού άρχισε και η επεξεργασία των στοιχείων από 92 βίντεο - προερχόμενα από κάμερες της ΕΛ.ΑΣ., τραπεζών, καταστημάτων κ.λπ. - που είχαν συλλέγει από τους αστυνομικούς από τις οδούς Σταδίου, Πατησίων, Αμαλίας και απ' όπου αλλού πέρασε το συγκεκριμένο μπλοκ αντιεξουσιαστών. Επιπλέον ζητήθηκαν βίντεο και φωτογραφίες από την κάλυψη των γεγονότων εκείνης της ημέρας από ορισμένα ΜΜΕ και από φωτογράφους που ήταν στο σημείο. Από αυτά τα βίντεο εκτυπώθηκαν στο Τμήμα Φωτογραφικού και Μεθοδικοτήτων των Εγκληματολογικών Εργαστηρίων περίπου 2.500 φωτογραφίες, οι οποίες τέθηκαν σε χρονική σειρά. Παράλληλα επισημάνθηκαν ορισμένα άτομα με βάση τα χαρακτηριστικά του προσώπου τους, τον σωματότυπό τους, τα ρούχα τους, τα παπούτσια τους ή τις τσάντες που μετέφεραν από την αρχή της πορείας (από την περιοχή του Πολυτεχνείου μέχρι τη στιγμή του εμπρησμού και μετά από αυτόν). Για τη δημιουργία του «φιλμ» της επίθεσης είχε υπάρξει καθημερινή, πολύωρη συνεργασία των αστυνομικών της Κρατικής Ασφάλειας και τεχνικών των Εγκληματολογικών Εργαστηρίων. Επιπλέον τότε φαίνεται να υπήρχε διχογνωμία των επιτελών της ΕΛ.ΑΣ. για την ανάγκη δημοσιοποίησης ορισμένων φωτογραφιών για την τυχόν αναγνώριση των υπόπτων. Οπως εξάλλου και για την υπηρεσία που θα αναλάμβανε τη διερεύνηση της υπόθεσης. Λόγω του γεγονότος ότι εκείνη την περίοδο η Αντιτρομοκρατική Υπηρεσία ασχολείτο με τη σύλληψη μελών του «Επαναστατικού Αγώνα» μετά τον θάνατο του αναρχικού Λάμπρου Φούντα, την έρευνα την ανέλαβε η Υποδιεύθυνση Κρατικής Ασφάλειας.\nΣε πρώτη φάση τον Απρίλιο του 2011 συντάχθηκε μία δικογραφία που περιείχε 41 φωτογραφίες, τρεις καταθέσεις «βασικών» μαρτύρων και μία επιστολή άγνωστης προέλευσης με την οποία κλήθηκαν ως ύποπτα για τον εμπρησμό τέσσερα άτομα . Δύο από αυτά φέρεται να μετείχαν στην ομάδα που επιτέθηκε στο βιβλιοπωλείο, ενώ οι άλλοι δύο συνδέονται από την ΕΛ.ΑΣ. με τον εμπρησμό της Marfin. Χωρίς όμως συνέχεια. Τελικά για τον εμπρησμό με τους τρεις νεκρούς τραπεζικούς υπαλλήλους παραπέμφθηκε σε δίκη ένα άτομο, που αρνείτο την κατηγορία. Το παραπεμπτικό βούλευμα αναφέρει ότι υπήρχαν και άλλα δύο άτομα αυτουργοί του εμπρησμού, τα οποία είναι άγνωστα. Ταυτόχρονα παραπέμφθηκε σε δίκη ένα ακόμα πρόσωπο για τον εμπρησμό στο βιβλιοπωλείο. Μετά από πολλές αναβολές, η δίκη ολοκληρώθηκε τον Οκτώβριο του 2016 χωρίς κάποιος από τους δύο κατηγορούμενους να καταδικαστεί «ελλείψει ικανών ενδείξεων ενοχής», όπως χαρακτηριστικά αναφερόταν. Σε άλλη δίκη που ολοκληρώθηκε τον Ιούλιο του 2013 κρίθηκαν ένοχοι ο διευθύνων σύμβουλος της Marfin, ο υπεύθυνος ασφαλείας του κτιρίου και η διευθύντρια του καταστήματος για πολλαπλές παραλείψεις στα μέτρα πυρασφάλειας και στην εκπαίδευση του προσωπικού.\nΤο έγκλημα της 5ης Μαΐου 2010\nΟ εμπρησμός του υποκαταστήματος της Marfin στην οδό Σταδίου υπήρξε στη διάρκεια μαζικών διαδηλώσεων κατά των οικονομικών μέτρων για την υπογραφή της δανειακής σύμβασης. Ομάδα αγνώστων ατόμων -αποδίδεται ότι ήταν από τον αναρχικό χώρο - έριξε βόμβες μολότοφ στην τράπεζα την ώρα που βρίσκονταν μέσα σε αυτήν περίπου 25-30 εργαζόμενοι, ενώ ένα άλλο γκρουπ από την ίδια ομάδα επιτέθηκε σε βιβλιοπωλείο στο ακριβώς απέναντι πεζοδρόμιο προκαλώντας σοβαρές ζημιές. Οι περισσότεροι τραπεζοϋπάλληλοι κατόρθωσαν να διαφύγουν, πέντε άτομα διέσωσε η Πυροσβεστική και τρία άτομα πέθαναν από ασφυξία λόγω των τοξικών αναθυμιάσεων και του πυκνού καπνού. Νεκροί ανασύρθηκαν η Αγγελική Παπαθανασοπούλου, 32 ετών (έγκυος 4 μηνών), ο Επαμεινώνδας Τσάκαλης, 36 ετών και η Παρασκευή Ζούλια, 35 ετών. Οι τρεις άτυχοι τραπεζοϋπάλληλοι εγκλωβίστηκαν από τις φλόγες στον 3ο όροφο του κτιρίου με αποτέλεσμα να πεθάνουν από ασφυξία. Σύμφωνα με τον ιατροδικαστή Φίλιππο Κουτσάφτη «ο καπνός και τα τοξικά αέρια από την καύση των πλαστικών και χαρτικών τους σκότωσαν σχεδόν αμέσως. Απώλεσαν τις αισθήσεις τους και λίγο μετά πέθαναν».\nΕγώ έχω μια απορία, ποιος ήταν εκείνη την εποχή στην πολιτική ηγεσία και ποιος στη φυσική ηγεσία της αστυνομίας;\n4/4/21, 12:39 π.μ.\nΜιχάλης Χρυσοχοιδης Υπουργός\nΛευτέρης Οικονόμου Αρχηγος\n4/4/21, 9:41 π.μ.\nΑς είναι και μετά από 11 χρόνια,αρκεί να βρεθούν οι ένοχοι.\n4/4/21, 9:45 π.μ.\nΆρα ομολογούν ότι δεν έκαναν κάτι σωστά τότε (εν ετει 2011);


«Δίνω μάχη!» Η Τζένη Θεωνά μιλά για τη νευρική ανορεξία! ~ mychannel.gr\n«Δίνω μάχη!» Η Τζένη Θεωνά μιλά για τη νευρική ανορεξία!\nΤο τελευταίο διάστημα ακούστηκε ότι η Τζένη Θεωνά πάσχει από νευρική ανορεξία. Τι αποκάλυψε η ίδια;\n«Νευρική ναι, ανορεξία όχι! Μέχρι στιγμής, δίνω μάχη μόνο με την «νευρική». Με την ανορεξία καθόλου. Κουράστηκα, αγχώθηκα, πέρασα μια δύσκολη περίοδο. Κατανάλωσα πολύ ενέργεια και πολλές θερμίδες στο «Rocky Horror Show». Είχε πολύ χορό, κίνηση, ανεβοκατέβασμα σκάλας» είπε στο «ΕΓΩ».\nΚαι αναφέρει για την απότομη απώλεια βάρους «Ευτυχώς τώρα έχω αρχίσει να παίρνω τα πάνω μου. Με την παράσταση έχασα οκτώ κιλά – σημαντική απώλεια για το δικό μου βάρος».


» Το Μαϊντάν χωρίς μάσκες - Berlin – Athen\nΤίτλος του γερμανικού πρωτοτύπου: „Maidan ohne Masken“\nΤο βίντεο είναι στα γαλλικά με γερμανικούς υποτίτλους\nΠριν ακόμη προβληθεί αυτό το ντοκιμαντέρ από το γαλλικό κανάλι Canal +, υπήρξαν προσπάθειες της ουκρανικής Πρεσβείας για την μη μετάδοση του. Σε αρκετές γαλλικές εφημερίδες όπως η Le Monde ή η Libération, προβλήθηκε ο ισχυρισμός, ότι οι δηλώσεις των ερωτηθέντων ήταν πλαστές και ότι ο σκηνοθέτης είχε μια άποψη για την Ουκρανία, παραμορφωμένη από την ρωσική προπαγάνδα. Στην τοποθέτηση του σχετικά με αυτούς τους ισχυρισμούς, ο σκηνοθέτης Paul Moreira δηλώνει μάλιστα, ότι σε μια ουκρανική ιστοσελίδα είχε κατηγορηθεί ως „τρομοκράτης“.\nΣτην πραγματικότητα ο Moreira είναι πολύ προσεκτικός. Δεν αντιλέγει στις περισσότερες δυτικές θέσεις. Δεν ασχολείται με την κατάσταση του ουκρανικού συστήματος δικαιοσύνης, με τις πολιτικές διώξεις, τον εμφύλιο πόλεμο. Παρακολουθεί απλά τρεις ομάδες που είδε να δρούν στο Μαϊντάν και τις επιτρέπει να εκφράσουν τη γνώμη τους.\nΔηλαδή δεν έκανε τίποτε λιγότερο ή περισσότερο, από ότι θα περίμενε κανείς από έναν συνηθισμένο δημοσιογράφο ενός καναλιού ενσωμάτωση υπό κανονικές συνθήκες.\nΜία από τις κατηγορίες που του έγιναν (από έναν διερμηνέα) ήταν, ότι επαναλάμβανε σε όλους την ίδια ερώτησή. Κάτι το πολύ περίεργο, γιατί μια συνήθης δημοσιογραφική τεχνική ανακηρύσεται σε ταμπού.\nΔεν πρέπει να ξεχνάμε, ότι αυτή η ταινία χρηματοδοτήθηκε από ένα γαλλικό σταθμό και προβλήθηκε επίσης. Τα γερμανικά κανάλια, βλέπετε, λάμπουν με κομμάτια προπαγάνδας, γνωστά απο το φασιστικό Freikorps …\nΥ.Γ:. Κάποιοι από τους πολύ μεγάλους υποτίτλους έχουν προφανώς κοπεί. Ευτυχώς δεν είναι πάρα πολλοί.


Βάρη: Ο φτωχός συγγενής των 3Β (ΕΙΚΟΝΕΣ) - notia.gr\n” Μελέτες για θόρυβο 16000 ευρώ.Για τις λακούβες ούτε 16 ευρώ.Το novoville έχει ενημερωθεί αλλά μάλλον δε λειτουργεί. Αντιδήμαρχοι το ξέρουν αλλά δε τους νοιάζει.\nΚαλό μεσημέρι από τη Νιγηρία της Βάρης”\nΔείτε ακόμη ένα σχόλια για την τραγική κατάσταση που επικρατεί στους δρόμους της Βάρης:\nRena Douni Σε πρωινή μου ανάρτηση στο Φόρουμ θα δεις τα δικα μου χαντάκια.. Εχουμε σπασει τα αυτοκινητα μας και θυμώνω παρα πολυ οταν εμεις οι κάτοικοι της βαρης προβάλουμε κάποια αντίδραση κοντρα στις καινούριες πλατείες μακετες μελέτες κτλ κτλ εργα βιτρίνας μας την πεφτουν ολοι οι υπόλοιποι και μας στολίζουν ως μιζερους αχαριστους κτλ κτλ τα θεματα μας ειναι αυτα που μας καίνε και προσωπικα εγω δεν θα παψω να ανεβαζω φωτογραφίες απο αυτα τα αίσχη της γειτονιάς μου.\nΚαλημέρα στην Αιγαίου στο ρευμα που μας οδηγεί προς το πηγάδι το μισό οδόστρωμα καθε μερα βουλιάζει ολο κ πιο πολύ,το κομμάτι αυτο ειναι πριν απο κλειστή στροφή με αποτέλεσμα να μπαίνουμε ολοι στο αντίθετο ρευμα για να μην πάρουμε το αυτοκίνητο σε Lego μπορούμε να κανουμε κάτι πριν γινει σοβαρό ατύχημα;


Πριν από λίγες ημέρες είχαμε την εμφάνιση render εικόνων του επερχόμενου Huawei Nova 5 και τώρα, νέες πληροφορίες δείχνουν ότι η συσκευή θα κυκλοφορήσει σύντομα, μαζί με το Huawei Nova 5i.\nΔύο smartphones της Huawei που φέρουν αριθμό μοντέλου SEA-LX1 και GLK-LX1U εντοπίστηκαν στον ιστότοπο της αρχής πιστοποίησης της Ρωσίας, EEC, που επιβεβαιώνει την επικείμενη κυκλοφορία τους. Ενώ, συνήθως, στην πηγή δεν αποκαλύπτεται η εμπορική ονομασία των προϊόντων που καταχωρούνται στη βάση δεδομένων της, τα έγγραφα εδώ αναγράφουν ότι η συσκευή της Huawei με τον αριθμό μοντέλου SEA-LX1 είναι το μοντέλο Huawei Nova 5 και αυτό με αριθμό μοντέλου GLK-LX1U είναι το Huawei Nova 5i.\nΕκτός από τα προαναφερθέντα, η καταχώριση στην EEC δεν παρέχει άλλες πληροφορίες, ωστόσο, οι πρώτες ενδείξεις υποδηλώνουν ότι η συσκευή θα έρθει πιθανότατα με σχεδιασμό παρόμοιο με του Huawei P30 με τριπλή κάμερα στο πίσω μέρος, αλλά με μια μικρή διαφορά σχεδιασμού όσον αφορά στη θέση του flash. Δεν υπάρχει αναγνώστης δακτυλικών αποτυπωμάτων στο πίσω μέρος του Nova 5, επομένως υπάρχει μεγάλη πιθανότητα να χρησιμοποιήσει έναν αισθητήρα δακτυλικών αποτυπωμάτων ενσωματωμένο στην οθόνη. Δεν υπάρχουν πολλά νέα σχετικά με το SoC, αλλά ακολουθώντας τη συνέπεια της σειράς Nova, ο επεξεργαστής δεν θα πρέπει να είναι χαμηλότερος από αυτόν του Huawei nova 4 και εάν αυτό συμβεί τότε θα πρέπει να δούμε το Nova 5 να τροφοδοτείται από το Kirin 980 SoC.\nΟμοίως, το Huawei Nova 5i με αριθμούς μοντέλων GLK-AL00 και GLK-TL00 έχουν πάρει πιστοποίηση και από την FCC των ΗΠΑ και 3C της Κίνα αποκαλύπτοντας ότι θα φέρει μπαταρία χωρητικότητας 3.900 mAh και φορτιστή των 10W. Ωστόσο, οι υπόλοιπες προδιαγραφές των smartphone δεν έχουν ακόμη αποκαλυφθεί. Από πλευράς λογισμικού, μπορούμε να είμαστε αρκετά σίγουροι ότι τόσο το Nova 5 όσο και το Nova 5i θα κάνουν το ντεμπούτο τους με το EMUI 9.0 user interface της εταιρείας.\nΔιαβάστε επίσης: iQOO Z5: ντεμπούτο με οθόνη 120Hz, SD778G, έως 12 GB RAM και μπαταρία 5000 mAh\nTags: 3C certificationfcc certificationhuaweihuawei nova 5Huawei nova 5i\nNext post ASUS Zenfone 6: επίσημο με SD855, 48MP flip-camera, μπαταρία 5000mAh!\nPrevious post Xiaomi Mi 9: το flagship διαθέσιμο με Global ROM στα 365€! [Deal Alert!]


Εκδήλωση λήξης των κατηχητικών συνάξεων του Ιερού Ναού Αγίου Ιωάννου Χανίων - Περίοδος 2015-2016 - Γραφείο Νεότητος Ιεράς Μητροπόλεως Κυδωνίας και Αποκορώνου Εκδήλωση λήξης των κατηχητικών συνάξεων του Ιερού Ναού Αγίου Ιωάννου Χανίων - Περίοδος 2015-2016 - Γραφείο Νεότητος Ιεράς Μητροπόλεως Κυδωνίας και Αποκορώνου\nEleftherios | June 17, 2016 | ΕΝΟΡΙΕΣ |\nΤην περασμένη Κυριακή, το κατηχητικό σχολείο του Αγίου Ιωάννη Χανίων έλαβε τέλος. Η γιορτή διεκπεραίωσης των μαθημάτων για το καλοκαίρι πραγματοποιήθηκε με μεγάλη επιτυχία.\nΤα παιδιά του Κατηχητικού, με την καθοδήγηση του πατρός Αλεξάνδρου Ξηρουχάκη, της πρεσβυτέρας Παναγιώτας και με την πολύτιμη συνεργασία και βοήθεια από γονείς, εξασφάλισαν για τους παρευρισκόμενους γονείς και συγγενείς των παιδιών μια αξέχαστη και εκπληκτική εκδήλωση.\nΤην Ενορία του Αγίου Ιωάννου Χανίων επισκέφθηκε ο π. Ιωάννης Κουκουράκης, ως εκπρόσωπος του Γραφείου Νεότητος, όπου παρακολούθησε την θαυμάσια προσπάθεια των παιδιών. Την εκδήλωση παρακολούθησαν επίσης με μεγάλο ενδιαφέρον οι πρεσβύτεροι της Ενορίας, Πρωτ. Εμμανουήλ Τζατζάνης και π. Αργύριος Τερζής. Ενώ την έναρξη της γιορτής σήμανε ο πατήρ Αλέξανδρος Ξηρουχάκης με τον απλό και ταπεινό του λόγο.\nΤα ποιήματα και τα τραγούδια των παιδιών συνοδευόντουσαν από κιθάρα, αρμόνιο και φλογέρα, και δρόσιζαν το ζεστό απόγευμα, των καλεσμένων.\nΤο χορευτικό των μικρών κοριτσιών, τα καμώματα των μικρών ψαράδων καθώς και ο παραδοσιακός συρτός που συνοδευόταν από τα ακούσματα λύρας και λαούτου ενθουσίασε και άφησε τους πάντες άφωνους, αλλά συγχρόνως και με μία αίσθηση χαράς και ικανοποίησης!\nΟι χαρούμενες παιδικές φωνές στον προαύλιο χώρο του Αγίου Σπυρίδωνα εύφραναν τις ψυχές των παρευρισκομένων.\nΗ όμορφη αυτή εκδήλωση έκλεισε με τον βαθυστόχαστο και πατρικό λόγο του Πρωτ. Εμμανουήλ Τζατζάνη, που πάντα αγγίζει τις καρδιές όλων. Ιδιαίτερα συγκινημένος εξομολογήθηκε στα παιδιά του ότι την επόμενη μέρα θα έκλεινε 45 χρόνια Ιεροσύνης, νιώθοντας ακόμα μεγαλύτερη ευθύνη για το έργο του. Να τον έχει ο Θεός πάντα καλά!\nΕυλογίες και πολλές ευχές για μία νέα σχολική χρονιά\nΧριστουγεννιάτικες Εορταστικές Εκδηλώσεις στις Ενορίες της Πόλεως μας – Έτος 2019